মুহাম্মাদ কে - AskIslamPedia - Online Islamic Encyclopedia\nঅসচেতনতা ও সংশয়ের সর্বোত্তম সমাধান শিক্ষা। মুহাম্মাদ কে ছিলেন ? কতিপয় মানুষ তাঁকে অসাধারণ ভালোবাসেন আর কতিপয় মানুষ তাঁকে অত্যন্ত ঘৃণা করেন, কেন ? তিনি সত্যিই কি আল্লাহর নবি ছিলেন ? তিনি কি স্বীয় দাবি অনুযায়ী জীবন অতিবাহিত করেছিলেন ? তিনি কি যুদ্ধ-বিগ্রহ ও সন্ত্রাসের প্রতি উৎসাহ দিয়েছিলেন ? এই লোকটি সম্পর্কে প্রকৃত সত্যিটা কী ? সম্প্রতি এই ধরনের কিছু প্রশ্নের জবাব মুসলমানদের জানা অতীব প্রয়োজন।\nআল্লহ্‌র নবি মুহাম্মাদ বিন আব্দুল্লাহ্ সাল্লাল্লাহু আলায়হি ওয়া সাল্লামের একটি পরিচিতি, তিনি ১৪০০ বৎসর পূর্বে সমগ্র মানবজাতিকে সৎপথের অনুসরণের প্রতি আহ্বান করার জন্য আবির্ভূত হয়েছিলেন। এ ক্ষেত্রে কোথায় বা কখন, সাদা কি কালো এমন কোনো প্রশ্ন ওঠে না। তাঁর বাণী মুসলিম, অমুসলিম, নর-নারী নির্বিশেষে সবার জন্য ছিল। তাঁর বাণীই ছিল সর্বশেষ ও চিরস্থায়ী। তাঁর পরে কোনো নবি আসবেন না। তিনিই ছিলেন সর্বশেষ ও চুড়ান্ত নবি। সুতরাং পশ্চিমা উৎসের পক্ষপাতপুষ্ট না হয়ে উদার মস্তিষ্কে তাঁর সম্পর্কে জ্ঞানার্জন করুন। আসুন, তাঁর সম্পর্কে বিস্তারিত জানার পূর্বে ইসলাম ধর্ম সম্পর্কে আমরা কিছু জেনে নিই।\nকুরআন ও সুন্নাহ্‌র উপর ইসলাম ধর্মের ভিত্তি। কুরআন আল্লাহ্‌র কথা এবং সুন্নাহ্ নবি মুহাম্মাদ সাল্লাল্লাহু আলায়হি ওয়া সাল্লামের শিক্ষা। “ইসলাম” একটি আরবি শব্দ। শব্দটি সালাম ও সিল্‌মুন দুটি মূল শব্দ হতে উদ্ভূত। সালামের অর্থ শান্তি এবং সিল্‌ম-এর অর্থ আত্মসমর্পণ। ইসলামি পরিভাষায় ইসলাম বলতে আল্লাহ্ তাআলার ইচ্ছার সামনে নিজের ইচ্ছা-বাসনাকে সমর্পণ করে শান্তি অর্জনকে বোঝায়। অর্থাৎ যে সমস্ত বিষয়ের নির্দেশ মহান আল্লাহ কুরআনে দিয়েছেন এবং যা তাঁর প্রিয়নবি মুহাম্মাদ সাল্লাল্লাহু আলায়হি ওয়া সাল্লাম তাঁর সুন্নাতের মাধ্যমে অভিব্যক্ত করেছেন, সেগুলো পালন করা যেমনভাবে তাঁর সাহাবাবর্গ (রাঃ) বুঝেছেন এবং কর্মে বাস্তবরূপ দিয়েছেন।\nইসলাম পাঁচটি স্তম্ভের উপর প্রতিষ্ঠিত। যথা :\n(১) শাহাদাহ্ অর্থাৎআল্লাহ্ ওতাঁররসূলসম্পর্কেসাক্ষ্যবাণী\n(৫) রমযানেরসিয়াম।(সহিবুখারি: ১/৭)\nইসলামের প্রথম স্তম্ভ হলো এই সাক্ষ্য দেয়া যে, আল্লাহ্ ব্যতীত কোনো উপাস্য নেই, তিনি এক, তাঁর কোনো অংশীদার নেই এবং মুহাম্মাদ তাঁর রসূল যিনি সমগ্র মানবজাতির জন্য প্রেরিত হয়েছিলেন। সুতরাং রসূলুল্লাহ্ সাল্লাল্লাহু আলায়হি ওয়া সাল্লামের শেখানো পথে জীবনের সমস্ত বিভাগে ইসলামের অনুশীলন মৌলিক ও সর্বোচ্চ কামনা।\nইসলামে যে কোনো ইবাদতের গ্রহণযোগ্যতার মানদণ্ড হলো প্রকৃত আনুগত্য\nনবুওয়াতের পূর্বে বিশ্ব\nসময়ের এই পর্বে আরব\nসময়ের এই পর্বে বিশ্ব\nইব্রাহিম পর্যন্ত নবি মুহাম্মাদের বংশপরম্পরা\nমুহাম্মাদের বংশ ও পরিবার\nইসলামি মতবাদ অনুসারে ছয়জন বিশিষ্ট নবির বংশ\nনবি মুহাম্মাদের শেষ ভাষণ\nতাঁর বাণী সংরক্ষণের প্রমাণ\nবিশিষ্ট অমুসলিমগণ নবি মুহাম্মাদ সম্পর্কে কী বলেছেন ?\nবিশ্বের অন্যান্য ধর্মশাস্ত্রে তাঁর উল্লেখ\nনবুওয়াতের সীল এবং প্রমাণাদি\nএকজন কথাবার্তা ও কাজকর্মে নবির আদর্শকে অনুসরণ করে। এটা সুন্নাহ্‌র জ্ঞান ছাড়া পূর্ণতা লাভ করতে পারে না। অর্থাৎ নবি মুহাম্মাদ সাল্লাল্লাহু আলায়হি ওয়া সাল্লামের আনুগত্য ইসলামের একটি অবিচ্ছেদ্য অংশ। ইসলামে প্রবেশ বা মুসলিম হওয়ার মানদণ্ড হলো মরণ পর্যন্ত জীবনের সর্বক্ষেত্রে নবি মুহাম্মাদ সাল্লাল্লাহু আলায়হি ওয়া সাল্লামের অনুসরণ ও অনুকরণ।\nস্বীয় প্রভুর জান্নাতে প্রবিষ্ট হওয়ার জন্য সমস্ত মানুষকে তাঁর প্রতি বিশ্বাস স্থাপন করতে হবে এবং তাঁর শরিয়তের অনুসরণ করতে হবে। “যে কেউ আল্লাহ্ ও তদীয় রসূলের আনুগত্য করবে তিনি তাকে এমন জান্নাতে প্রবিষ্ট করবেন যার নিম্নে স্রোতস্বিনীসমূহ প্রবাহিত, তারা সেখানে সদা অবস্থান করবে এবং এটাই মহা সাফল্য”। [সূরা নিসা ৪:১৩]\nরসূলুল্লাহ্ সাল্লাল্লাহু আলায়হি ওয়া সাল্লাম বলেন : “যে কেউ আমার আনুগত্য করবে সে প্রকৃতপক্ষে আল্লাহ্‌র আনুগত্য করবে আর যে কেউ আমার অবাধ্যতা করবে প্রকৃতপক্ষে সে আল্লাহ্‌র অবাধ্যতা করবে। আর যে ব্যক্তি এমন শাসকের আনুগত্য করবে যাকে আমি নিয়োগ করি প্রকৃতপক্ষে সে আমার আনুগত্য করবে এবং যে কেউ তার অবাধ্যতা করবে প্রকৃতপক্ষে সে আমার অবাধ্যতা করবে”। (সহি বুখারি : ৯/২৫১, সুনানে নাসায়ি : ৫/৪১৯৮)\nতিনি (সঃ) আরও বলেন : “আমার সমস্ত উম্মতি জান্নাতে প্রবেশ করবে শুধু ওই ব্যক্তি ছাড়া যে অস্বীকার করবে”। তাঁরা জিজ্ঞাসা করলেন : “কে অস্বীকার করবে ? হে আল্লাহ্‌র রসূল !” তিনি বললেন : “যে ব্যক্তি আমার আনুগত্য করবে সে জান্নাতে প্রবেশ করবে আর যে ব্যক্তি আমার অবাধ্যতা করবে সে (জান্নাতে প্রবেশ করতে) অস্বীকার করবে”। (সহি বুখারি : ৯/৩৮৪)\nআল্লাহ্ তাআলা কুরআনের মধ্যে মুসলমানদেকে পুনঃপুনঃ নির্দেশ দেন বিশ্বব্রহ্মাণ্ড পরিদর্শন করতে, গবেষণা করতে এবং বিগত জাতিগুলির ইতিহাস থেকে শিক্ষা নিতে। এটা বাস্তব সত্য যে, আল্লাহ্ তাআলার চুড়ান্ত বাণীর একটা বড়ো অংশ পূর্ববর্তী লোকদের নৈতিক চেষ্টাসাধনা ও উদ্যমের ঘটনাবলির উপর প্রতিষ্ঠিত। এই সত্যিটা ইতিহাস-শিক্ষা এবং শিক্ষান্বেষণের সঠিক উদ্দেশ্য নিয়ে তার শিক্ষণের গুরুত্বের প্রতি স্পষ্ট ইঙ্গিত। ইসলামের সফল শিক্ষক এবং দাঈগণ সর্বদা ইতিহাসের গভীর জ্ঞান রেখেছেন।\nকুরআন অনুসারে, আল্লাহ্ তাআলা একটি নির্দিষ্ট লক্ষে এই বিশ্বকে সৃষ্টি করেছেন। এর সমগ্র অংশ অপরিবর্তনীয়ভাবে তাঁর নিয়ন্ত্রণাধীন। সবই তাঁর ঐশ্বরিক পরিকল্পনা অনুযায়ী পরিচালিত। এর মধ্যে সামান্য বিচ্যুতিও ঘটে না। অনুরূপ মানুষকেও একটি নির্দিষ্ট লক্ষে সৃষ্টি করা হয়েছে। তবে মানুষ সম্পূর্ণ স্বাধীন। মানুষ যা ইচ্ছা তাই করে এবং নিজের সিদ্ধান্ত অনুযায়ী কর্ম সম্পাদন করে। কিন্তু এই স্বাধীনতা সত্ত্বেও তারা সর্বদা আল্লাহ্‌র পরিদর্শনের মধ্যে থাকে, কারণ দীর্ঘ সময় ধরে তিনি এমন কোনো বিচ্যুতি ঘটানোর অনুমতি দেন না যা তাঁর সৃষ্টির পরিকল্পনাকে বিঘ্নিত করতে পারে।\nভূপৃষ্ঠের আকারে একটি সুন্দর পৃথিবীকে সৃষ্টি করার পর আল্লাহ্ তাআলা প্রথম মানব ও নবি আদম (আঃ) এবং তাঁর সহধর্মিনী হাওওয়া (আঃ)-কে সৃষ্টি করেন। আদম (আঃ) ছিলেন প্রথম মানব তথা প্রথম নবি। মানবজাতির নিকট স্বীয় প্রত্যাদেশ প্রেরণ করার জন্য তাদেরই মধ্য হতে কাউকে নবিরূপে নির্বাচন করা আল্লাহ্ তাআলার নিয়ম। সুতরাং আল্লাহ্ তাআলা একজন ফেরেশ্তার মাধ্যমে নবি আদম (আঃ)-কে জানিয়ে দেন ভূপৃষ্ঠে মানুষকে সৃষ্টি করার উদ্দেশ্য।\nমুসলমানরা আল্লাহ্‌র প্রেরিত সমস্ত নবি ও রসূলের প্রতি বিশ্বাস রাখে। কুরআন বলছে : এর অবতরনের পূর্বে প্রত্যেক জাতির নিকট একজন করে নবি বা রসূল প্রেরণ করা হয়েছিল। প্রত্যেক নবিই স্ব-স্বসম্প্রদায়ের মধ্যে নৈতিকতা ও বুদ্ধিমত্তা উভয় দিক থেকেই ছিলেন অসামান্য। প্রত্যেক নবিই স্পষ্ট বলেছেন : তাঁরা নিজেদের পক্ষ হতে কিছুই বলেননি, বরং সবটাই মানবজাতির কল্যাণের জন্য আল্লাহ্ তাআলার পক্ষ হতে প্রত্যাদেশ।\nপ্রত্যেকই আল্লাহ্ প্রদত্ত অলৌকিক ঘটনা দ্বারা সমর্থন ও সহায়তা পেয়েছিলেন। এই অলৌকিকতা ছিল তাঁদের নবুওয়াতের প্রমাণিকা। নবিগণ এমন মানুষ ছিলেন যাঁরা স্ব-স্বসম্প্রদায়ের মধ্যে ঐশ্বরিক বাণী প্রচার ও প্রসার করেছেন, বিভিন্ন নিদর্শন ও অলৌকিকতা কর্তৃক পৃষ্ঠপোষকতাপুষ্ট হয়েছিলেন। সমস্ত নবি উপদেশাবলির সাথে প্রত্যাদিষ্ট্ হয়েছিলেন। তাঁরা সেগুলো মানুষকে ঠিক ততটাই শিক্ষা দিতেন যতটা তাঁরা আদিষ্ট হতেন।\nপরিশেষে পৃথিবীতে সর্বশেষ ও চুড়ান্ত নবি ও রসূলরূপে প্রেরিত হয়েছিলেন মুহাম্মাদ বিন আব্দুল্লাহ্ (সাল্লাল্লাহু আলায়হি ওয়া সাল্লাম)। তিনি ইব্রাহিম (আঃ)-এর তনয় নবি ইসমাঈল (আঃ)-এর বংশধর ছিলেন। এবং তিনি আরবের কুরাইশ বংশের মানুষ ছিলেন। সর্বপ্রকার উত্তম গুণ এবং নিখুঁত নৈতিক উৎকর্ষ পূর্ণাঙ্গরূপে তাঁর মধ্যে বিদ্যমান ছিল, যদিও তিনি কোনো গতানুগতিক শিক্ষা বা প্রশিক্ষণ অর্জন করেননি।\nপূর্ববর্তী সমস্ত নবি যে বিষয়টির প্রতি মানুষকে আহ্বান করেছিলেন, সেই একই বিষয়ের প্রতি সমগ্র মানবজাতিকে আহ্বান করার জন্য এবং তার নির্দেশনা দেয়ার জন্য রসূলুল্লাহ্ সাল্লাল্লাহু আলায়হ ওয়া সাল্লাম নিযুক্ত ও মনোনীত হয়েছিলেন। আর বিষয়টি হলো : শুধুমাত্র আল্লাহ্ তাআলার ইবাদত এবং তাতে তাঁর সঙ্গে কাউকে অংশীদার না করা। কুরআন তাঁর নবুওয়াতের সমাপ্তি ঘোষণা করে বলছে : “তিনি হচ্ছেন নবিদের মোহর”। [সূরা আহ্‌যাব ৩৩:৪০]\nপ্রথমত আল্লাহ্ তাআলার একত্ববাদ ও একেশ্বরবাদের বাণীর ডাকে বিভিন্ন মানুষ সাড়া দিয়েছিল। প্রায় ১০০০ বছর পর বিপথগামিতা এতটাই পরিব্যপ্ত হয়েছিল যে, তারা আদম (আঃ)-এর দেখানো পথ হতে সম্পূর্ণ বিচ্ছিন্ন হয়ে পড়েছিল। পরিশেষে আল্লাহ্ তাআলা নূহ (আঃ)-কে নবিরূপে প্রেরণ করলেন। তাঁকে ৯৫০ বৎসরের একটি ব্যতিক্রমী জীবন দান করা হয়েছিল। এই দীর্ঘ সময় ধরে তিনি মানুষকে সৎপথ প্রদর্শন করতে থাকেন। এইভাবে আদম এবং ইসার মধ্যে দীর্ঘ সময় অতিবাহিত হয়ে গেছে। প্রায় প্রত্যেক জাতির মধ্যে আল্লাহ্‌র নবিগণ আবির্ভূত হতে থেকেছেন। তথাপি খুব অল্প সংখ্যক মানুষ তাঁদের প্রতি বিশ্বাস স্থাপন করেছিল আর অধিকাংশ মানুষই তাঁদেরকে প্রত্যাখ্যান করেছিল।\nএই ক্রমাগত আইন-লঙ্ঘন ও অধর্মেরকারণ কী ছিল? দুটি প্রধান কারণ ছিল: রাজনৈতিক স্বৈরতন্ত্র ও প্রকৃতির দুনিয়া সম্পর্কে অজ্ঞতা। অন্য কারণটিছিল অজ্ঞতা। প্রাচীনকালেমানুষ পৃথিবীএবং তারবিস্ময়কর বস্তুসম্পর্কে খুব কমই জানত। রাজনৈতিক স্বৈরতন্ত্র বৈজ্ঞানিক গবেষণারউপর প্রায় সম্পূর্ণ নিষেধাজ্ঞা স্থাপন করেছিল। তাই সমস্ত রকম কুসংস্কার প্রাকৃতিক বিষয়াদির উপর জয়ী ছিল। সাধারণভাবে মনে করা হত যে, সূর্য, চন্দ্র এবং নক্ষত্র সার্বভৌম ক্ষমতার অধিকারী।\nনবী মুহাম্মদ সাল্লাল্লাহু আলায়হি ওয়াসাল্লামের আগমনের পূর্বে মানবতা ইতিহাসেরসবচেয়ে সংকটপূর্ণসময়েরমধ্য দিয়ে অতিবাহিত হচ্ছিল, বলা যায় : একটি প্রকৃত অন্ধকার যুগ। মানবজীবন অধঃপতনের চুড়ান্ত সীমায় উপনীত ছিল। কিছুই এই অন্ধকার থেকে মুক্ত ছিল না। এটা মানুষের জীবনের প্রতিটি ক্ষেত্রকে ঘিরে ফেলেছিল, যথা : ধর্মীয়, নৈতিক, রাজনৈতিক, সামাজিক ও অর্থনৈতিক। মানবতা সীমাতীতঅশান্তিরমাধ্য দিয়ে যাচ্ছিল। অজ্ঞতা একটি জীবনের সকলদিককে আচ্ছন্ন করে রেখেছিল। জীবনকে বেষ্টন করে ফেলেছিল অনর্থ প্রবৃত্তি, অপরাধ, ধর্মান্ধতা এবং বক্রতা।\nআল্লাহ্‌র পাঠানো পূর্ববর্তী শিক্ষার প্রভাব পুরোপুরি বিলুপ্ত হয়ে গিয়েছিল। তারা অদল-বদল ও প্রতিকল্পনের সঙ্গে এতটাই কলুষিত হয়ে পড়েছিল যে, মানবতার প্রতি আল্লাহ্‌র বার্তাস্বরূপ ওগুলোর যে প্রাসঙ্গিকতা ছিল তারা তা হারিয়ে ছিল। এই ধর্মের অনুসারীগণ পরস্পরের সঙ্গে আদর্শগত সংঘাতে লিপ্ত হয়ে পড়েছিল। এটা ঘটেছিলমূল ধর্মীয় শিক্ষার প্রতিমানুষের হস্তক্ষেপ করার কারণে। এটা প্রায়ই তাদের মধ্যে সহিংস যুদ্ধের পথ দেখিয়েছিল। যারা কলুষমুক্ত বিশ্বাসের উপরছিল তাদের সংখ্যা খুব অল্প ছিল।যেসামাজিক কাঠামোর মধ্যে তারা বাস করত তাতে নিজেদের জন্য কোনোস্থান পাচ্ছিল না তারা। তাই তারা সন্যাসী জীবনকে প্রাধান্য দিত এবং নিঃসঙ্গতার জীবন কাটাত।\nযাদের নিকট ধর্মীয় গ্রন্থ ছিল তারা স্বীয় ধর্মের প্রকৃত শিক্ষাকে পিছনে ছুড়ে ফেলেছিল। তারা নিজেরাই নিজেদের জন্য ধর্মীয় আইন রচনা করত যার অধিকার আল্লাহ্ তাআলা তাদেরকে দেননি। কিছু ছিল প্রাচ্যে আর কিছু ছিল পশ্চিমে।প্রাচ্যে ছিল পারস্য সাম্রাজ্যএবং পশ্চিমে ছিল রোম সাম্রাজ্য। বিশ্বের ঘটনাপ্রবাহের ইতিহাসে রোম সাম্রজ্য ছিল সবে পদটীকা। সাম্রাজ্যের প্রেক্ষিতে পৃথিবীর দুটি সর্বোচ্চ শক্তিই ছিল এক।\nআরবের মানুষ বিশেষ ভালো অবস্থার মধ্যে ছিল না। তারা বিভিন্ন পরিবার ও গোষ্ঠীভুক্ত ছিল। তাদের বৈশিষ্ট্য ও অনুভূতি ছিল বিভিন্ন। কিন্তু একটি ক্ষেত্রে তারা সবাই এক ছিল। তা হলো : তারা অভ্যাস এবং আবেগের দাসছিল। তারা আক্রমণ এবং লুঠতরাজ নিয়ে গর্ব করত। পরন্তু তাদের নৈতিক অধঃপতন এতটাই ঘটেছিল যে, তাদের একটা অংশ স্বীয় কন্যা সন্তানদের জীবন্ত কবর দিয়ে দিত।\nতাদের অন্তর তাদের পূর্বপুরুষদের প্রতিপ্রেমমুগ্ধ ছিল।তারা দাসোচিতভাবে তাদের পূর্বপুরুষদের আচার-ব্যবহার এবংঐতিহ্যকে অনুসরণ করত। তারা কতটা পথভ্রষ্ট, কীরূপ বক্রপথে পরিচালিত কিংবা তাদের আচার-ব্যবহার কত কলুষিত, এসব নিয়ে তাদের কোনো মাথা ব্যথা ছিল না। এ কারণেই তারা মূর্তিপূজা করত। প্রতিটি গোষ্ঠীর নিকট নিজস্ব পৃষ্ঠপোষক প্রতিমা ছিল। তারা ইব্রাহিমেরএকেশ্বরবাদের স্থলেমূর্তিপূজা, নক্ষত্রপূজা এবং দৈত্যপূজাকে প্রতিস্থাপিত করেছিল। যে কা’বা শুধুমাত্র অদ্বিতীয় আল্লাহ্‌র জন্য নির্মাণ করা হয়েছিল সেটাকে তারা মন্দিরে বদলে ফেলেছিল। তাছাড়া আরবের জ্বলন্ত মরুভূমির ন্যায় তাদের মধ্যে উপজাতীয় রেষারেষি, গোষ্ঠী দ্বন্দ্ব, চরম শত্রুতা ও রক্ত প্রবাহ চলতে থাকত।\nএই প্রধান মূর্তিগুলির পাশাপাশি অগণিত ছোটোছোটো মূর্তিছিল। ওগুলোর মধ্যে কিছু ছিল মৌসুমী। আবু রাজা (রাঃ) বর্ণনা করছেন : “আমরা পাথর পূজা করতাম। যখনই আমাদের পাথর অপেক্ষা অধিক সুন্দর কোনো পাথর আমরা দেখতাম তখনই আমাদের পাথরখানি সরিয়ে ফেলে তার স্থানে সেই সুন্দর পাথরখানি প্রতিস্থাপিত করতাম। কোনো পাথর পাওয়া না গেলে আমরা কাদার ঢিপি তৈরি করতাম। অতঃপর কোনো ভেড়ার দুধ এনে ওই ঢিপির উপর ঢালতাম। তারপর ঢিপিটিকে প্রদক্ষিণ করতাম”। (সহি বুখারি)\nযদিও তারা দাবি করত যে, তাদের মূর্তিগুলিতাদের এবংআল্লাহর মধ্যে কেবল মধ্যস্থতাকারী হিসেবে কাজ করে, কিন্তু এই বাতিল উপাস্যগুলি তাদের অন্তর, তাদের কর্ম, তাদের আচার-আচরণ এবং তাদের জীবনের প্রতিটি ক্ষেত্রের উপর সম্পূর্ণ দখল নিয়েছিল। আল্লাহসম্পর্কেতাদের চেতনা ছিল খুবই দুর্বল।\nআল্লাহ্ তাআলা বলছেন : “আর আল্লাহ্ যেসব শস্য ও পশু সৃষ্টি করেছেন, তারা এর একটি অংশ আল্লাহ্‌র জন্য নির্ধারিত করে। আর নিজেদের ধারণা মতে তারা বলে যে, এ অংশ আল্লাহ্‌র জন্য এবং এ অংশ আমাদের শরীকদের জন্য; কিন্তু যা তাদের শরীকদের জন্য নির্ধারিত হয়ে থাকে তা তো আল্লাহ্ পর্যন্ত পৌঁছতে পারে না, পক্ষান্তরে যা আল্লাহ্‌র জন্য নির্ধারণ করা হয়েছিল তা তাদের শরীকদের পর্যন্ত পৌঁছে যায়। তাদের বিচার-নীতি কতই না নিকৃষ্ট !” [সূরা আনআ’ম ৬:১৩৬]\nএমনকি নবী ইব্রাহিম(আঃ)-এরধর্ম দুর্নীতি ও প্রতিকল্পন থেকে মুক্ত থাকেনি। হজ্জ হয়ে গিয়েছিল দম্ভপ্রকাশ, শত্রুতা পোষণ এবং পরস্পরের সঙ্গে প্রতিযোগিতা করার মরশুম। ধর্মের বিশুদ্ধ বিশ্বাসগুলিদুর্বল, অখ্যাতও অস্পষ্ট হয়ে উঠেছিল। তাতে কুসংস্কার ও উপকথা ঢুকে গিয়ে তার প্রকৃত রূপ বিকৃত হয়ে উঠেছিল এবং তা বিচ্ছিন্ন হয়ে পড়েছিল তার পবিত্র উৎস হতে।\nযায় হোক, মানুষ যতই কলুষিত হোক এবং যতই পথভ্রষ্ট হোক, ভূপৃষ্ঠে সর্বদা মানুষের এমন একটি দল থাকবে যারা প্রকাশ্যে, স্পষ্টভাবে এবং নির্দ্বিধায় সত্যের প্রচার ও প্রসার ঘটাবে। এ কাজে তারা কোনোরূপ কুণ্ঠাবোধ করে না এবং কাউকে ভয় পায় না। পরিশেষে যে কোনো প্রকারে সাফল্য তাদেরই হয়।সত্য ও অবিশ্বাসের মধ্যে চলমান দ্বন্দ্বের মধ্যে সাফল্য কখনো সত্যের পক্ষে যাবে তো কখনো বাতিলের পক্ষে। আল্লাহ্ তাআলা বলছেন : “এই দিবসসমূহকে আমি মানবগনের মধ্যে পরিক্রমণ করাই”। [সূরা আল-ইম্‌রান ৩:১৪০]\nমক্কার মানুষ একটি বিশাল আকারে চক্রবৃদ্ধি হারে সুদের ব্যবসা করত। অনেক সময় একশো শতাংশ সুদ নিত। যখন ঋণগ্রস্ত লোকেরা ঋণ পরিশোধ করতে পারত না –আর এমনটা প্রায়ই ঘটত- তখন তাদেরকে দাসত্ব স্বীকার করতে বাধ্য করা হত অথবা তাদের স্ত্রী এবং কন্যাদেরকে বলপূর্বক পাপ করতে বাধ্য করা হত যেন তারা ঋণ পরিশোধ করার জন্য যথেষ্ট অর্থ উপার্জন করতে পারে।\nঅজ্ঞতা আরবের মধ্যে সীমাবদ্ধ ছিল না। অজ্ঞতা পৌঁছে গিয়েছিল আরবের প্রত্যন্তে যেখানে মরুভূমি অতিথীপরায়ণ ভূমির পথ দেখায়। অজ্ঞতা পৌঁছে গিয়েছিল বিশ্বের দাম্ভিকতা, অর্থাৎ ফরাসী ও রোম সাম্রাজ্যের মতো দুটি অতিশয় শক্তির সদাপরিবর্তশীল সীমানা পর্যন্ত।\nঅগ্নিপূজক ফরাসিগণ তাদের দ্বৈতবাদের অদ্ভূত দৃষ্টিভঙ্গিসহ মায্‌দাকি মতবাদের মধ্যে নিমজ্জিত ছিল (মায্‌দাকি মতবাদ ছিল একটি ধর্মীয় ও সামাজিক আন্দোলন যা সাসানী কাবাদের (৪৮৮-৫৩১ CE) মধ্যে উদ্দীপ্ত ছিল। এটা প্রতিষ্ঠা করেছিলেন বামদাদ তনয় মায্‌দাক)। এই মতবাদ সাম্প্রদায়িক মালিকানাকে সমর্থন করত। এর এও বিধান ছিল যে, নারীরা সমস্ত পুরুষের সাধারণ সম্পত্তি। কয়েক শতাব্দী পূর্বে লাইক মানীযীশু ও জরথুষ্ট্রের শিক্ষার মিশ্রন দ্বারা একটি নতুন ধর্মেরদাবি করেছিলেন। মায্‌দাকি আন্দোলন ছিল প্রথাগত যাজকীয় সম্প্রদায়ের দূর্নীতির প্রতিক্রিয়া। উভয় মতবাদই তাদের প্রবক্তাদের প্রাণদণ্ডের পর নিঃশেষ হয়ে গিয়েছিল। তাঁরা অল্প-বিস্তর রাজকীয় পৃষ্ঠপোষকতার উপর নির্ভরশীল ছিলেন। অপর পক্ষে জরথুষ্ট্রেরপাদরিবর্গের সাথে দলবদ্ধ সাসানী অভিজাত-সম্প্রদায় আনন্দের মধ্যে নিমগ্ন ছিল। নিপীড়িত জনগণের উপরতারা ভারী শুল্ক ও নিপীড়নের বোঝা চাপিয়ে তাদেরকে নিষ্পেষিত করত।\nঅন্য দিকে ছিল বাইজান্টাইন বিশ্ব। তারা আল্লাহ্‌র প্রত্যাদিষ্ট ধর্মের কথা মুক্তকণ্ঠে স্বীকার করে বলে দাবি করত। কিন্তু প্রকৃতপক্ষে তারা নবি ইসা (আঃ)-এর একেশ্বরবাদী বার্তাকে প্রাচীন গ্রিক ও রোমান পৌত্তলিক চিন্তার বর্জ্যদিয়ে দূষিত করে ফেলেছিল, যার ফলে খ্রিষ্টীয় ধর্মের আবির্ভাব ঘটে।৩৮১খ্রিস্টাব্দে গ্রেকো-রোমান চার্চ কাউন্সিল আলেকজান্দ্রিয়ার আর্‌ইয়ুস মতবাদ বাতিলকরে দেয়।সাম্রাজ্যের পূর্বাঞ্চলীয় প্রদেশগুলোতে অধিকাংশমানুষ এর অনুগত ছিল।এর স্থলে কাউন্সিল এই বিশ্বাস উদ্ভাবন করল যে, ইশ্বর এবং যিশু একই সত্তা আর তাই তাদের অস্তিত্ব অভিন্ন। আর্‌ইয়ুস এবং তার অনুসারীরা এই বিশ্বাস পোষণ করত যে, ইশ্বর সার্বভৌম এবং অদ্বিতীয়। তারা বলত : ইশ্বর অনাদী ও অনন্ত, অপরপক্ষে যিশু একটি সময়ে সৃজীত হয়েছে।\nপশ্চিম এশিয়া ও উত্তর আফ্রিকা জুড়ে ছড়িয়ে ছিটিয়ে ছিল ইহুদিদের উপনিবেশ। তাদের নিকট আল্লাহ্ তাআলা অনেক নবি প্রেরণ করেছিলেন। কিন্তু তাদের সংশোধন ও সংস্কার হয়ে ওঠেনি। মুসা (আঃ)-এর নিকট পাঠানো আইনে অন্যায়ভাবে হস্তক্ষেপ করা হয়েছিল এবং তাতে বিকৃতি ঘটানো হয়েছিল।\nআরও পূর্বে চিন ও ভারতের সংস্কৃতি আড়ম্বরপূর্ণ অবস্থায় বিরাজিত ছিল, যা প্রকৃতপক্ষে ছিল অন্ধকারাচ্ছন্ন। কনফিউসিয়াস মতবাদ চিনে ছড়িয়ে পড়েছিল এবং সেই মতাবাদ তাদের মস্তিষ্ক হতে ইতিবাচক চিন্তাধারা হরণ করেছিল। অপর দিকে হিন্দুধর্ম কোনো সার্বজনীন দাবি করত না এবং ভৌগলিকভাবে তা ভারতের মধ্যেই সীমাবদ্ধ ছিল, অথবা বিশেষ করে উত্তর ভারত এবং আর্য সম্প্রদায়ের মধ্যে ব্যাপ্ত ছিল।\nএক কথায়, যুদ্ধ-বিগ্রহ, রক্তলিলা, দাসত্ব, নারীদের উপর অত্যাচার ও বঞ্চনা সর্বত্র ব্যাপক আকার ধারণ করেছিল। সত্যের উপর শাসন চালাত ক্ষমতা। বিশ্ব ভয়ানক দুর্দশার মধ্যে ছিল, কিন্তু তাকে অন্ধকার থেকে উদ্ধার করতে কেউ সক্ষম ছিল না। ওই সময় কোনোধর্ম, মতাদর্শ, ধর্মবিশ্বাস বা অর্চনামানবজীবনের দুঃসহ যন্ত্রণা ও নৈরাশ্যের সামনে আশার কোনো আলো দেখাতে পারেনি।\nপ্রচলিত কোনো ধর্মেরই কোনো সার্বজনীন দৃষ্টিভঙ্গি বা দাবি ছিল না এবং অনতিক্রম্য ভৌগোলিক ও মানসিক বাধার মধ্যেসীমাবদ্ধ ছিল এবং একটি নির্দিষ্ট জাতির বৈষম্য ও সংকীর্ণমনা শ্রেষ্ঠত্ব প্রচার করত।\nসর্বত্র যুদ্ধ-বিগ্রহ, রক্তলিলা, দাসত্ব, নারীদের উপর অত্যাচার ও বঞ্চনা ব্যাপক আকার ধারণ করেছিল। সত্যের উপর ক্ষমতা শাসন চালাত। বিশ্ব ভয়ানক দুর্দশার মধ্যে ছিল, কিন্তু তাকে অন্ধকার থেকে উদ্ধার করতে কেউ সক্ষম ছিল না। ওই সময় কোনোধর্ম, মতাদর্শ, ধর্মবিশ্বাস বা অর্চনামানবজীবনের দুঃসহ যন্ত্রণা ও নৈরাশ্যের সামনে আশার কোনো আলো দেখাতে পারেনি।\nতাই এহেন সংকটপূর্ণ ও বিশৃঙ্খল অবস্থায় মহাপরাক্রমশালী আল্লাহ্ তাআলা সর্বশেষ মহানবি মুহাম্মাদ সাল্লাল্লাহু আলায়হি ওয়া সাল্লামকে ইসলামের সার্বজনীন বার্তা দিয়ে প্রেরণ করেছিলেন মানবজাতিকে অবিশ্বাস, অন্যায়-অনাচার, কলুষতা, অজ্ঞতা ও নৈতিক অধঃপতন থেকে মুক্তি দেয়ার জন্য যা মনবতাকে বিনাশের দিকে টেনে নিয়ে যাচ্ছিল।\nবানি-ইস্রাইলের মধ্যে বিবাদ-বিচ্ছিন্নতা জন্ম নিয়েছিল। তারা স্বীয় ধর্মবিশ্বাস ও আইনের মধ্যে পরিবর্তন ও পরিবর্জন করে ফেলেছিল। এভাবে সত্য নির্বাপিত হয়েছিল এবং মিথ্যা মাথা চাড়া দিয়েছিল। অন্যায়-অনাচার ও অনৈতিকতা ব্যাপক আকার ধারণ করেছিল। মানুষের প্রয়োজন ছিল এমন একটি ধর্মের যা সত্য প্রতিষ্ঠিত করবে, মন্দের মূলৎপাটন ঘটাবে এবং মানুষকে সোজা পথের সন্ধান দেবে। এজন্যই আল্লাহ্ তাআলা মহানবি মুহাম্মাদ সাল্লাল্লাহু আলায়হি ওয়া সাল্লামকে প্রেরণ করেছিলেন। আল্লাহ্ তাআলা বলছেন :\n“আমি তোমার প্রতি কিতাব (কুরআন) অবতীর্ণ করেছি যেন তুমি তাদেরকে ওই সমস্ত বিষয় সুস্পষ্টভাবে বুঝিয়ে দাও যাতে তারা মতভেদ করেছে এবং মু’মিনদের জন্য পথনির্দেশ ও অনুগ্রহস্বরূপ”। [সূরা নাহ্‌ল ১৬:৬৪]\nমুহাম্মাদ সাল্লাল্লাহু আলায়হি ওয়া সাল্লামের বংশ ও পরিবার\nনবি মুহাম্মাদ সাল্লাল্লাহু আলায়হি ওয়া সাল্লামের বংশধরের প্রতি শ্রদ্ধা জ্ঞাপন করি ! তাঁর বংশ-পরম্পরার তিনটি পর্যায় বর্ণিত আছে। প্রথমটিকেজীবনীকার ও বংশধারাবিশেষজ্ঞগণ বিশুদ্ধ বলে ঘোষণা করেছেন। এই পর্যায়ে তাঁর বংশধারা আদনান পর্যন্ত গিয়ে পৌঁছায়। দ্বিতীয়টিতে মতভেদ ও সন্দেহ রয়েছে। এই পর্যায়ে তাঁর বংশধারা আদনা হতে উপরে ইব্রাহিম (আঃ) পর্যন্ত যায়। তাঁর বংশধারার দৃতীয় পর্যায় নবি ইব্রাহিম হতে উপরে নবি আদম (আঃ) পর্যন্ত। এর একাংশ নিশ্চিত অশুদ্ধ।\nপ্রথম পর্যায় : মুহাম্মাদ বিন আব্দুল্লাহ্ বিন আব্দুল মুত্তালিব (তাঁকে শায়বা বলা হত) বিন হাশিম (তাঁর নাম আম্‌র) বিন আব্দে মানাফ (মুগিরা নামে পরিচিত ছিলেন) বিন কুসাই (যায়দ) বিন কিলাব বিন মুররাহ্ বিন কা’ব বিন লুওয়াই বিন গালিব বিন ফিহ্‌র (তাঁর উপাধি ছিল কুরাইশ, এই সূত্রেই কুরাইশ বংশের উদ্ভব) বিন মালিক বিন আন-নায্‌র (কায়স) বিন কিনানাহ্ বিন খুযায়মা বিন মুদ্‌রিকাহ্ (আমির) বিন ইলিয়াস বিন মুযার বিন নিযার বিন মা'’দ বিন আদনান। (ইবনে হিশাম : ১/১,২; রহ্‌মাতুল্লিল আ-লামীন : ২/১১-১৪, ৫২)\nনবিইব্রাহিম (সঃ)-কেব্যাপকভাবে তাওহিদেরকুলপতি এবং ইহুদি, খ্রিস্টান ও মুসলমানদের সাধারণ পিতা হিসেবে গণ্য করা হয়। তাঁর দ্বিতীয় পুত্রইসহাকেরসূত্রে সমস্ত ইস্রাইলীয় নবিগণএসেছিলেন। তাঁদের মধ্যে উল্লেখযোগ্য হলেন : ইয়াকুব, ইউসুফ, মুসা, দাউদ, সুলায়মান এবং ইসা (তাঁদের সকলের প্রতি শান্তি বর্ষিত হোক)।আল্লাহ্ তাআলা প্রতিশ্রুতি দিয়েছিলেন নবি ইব্রাহিম (আঃ)-এর বংশধরের মাধ্যমে পৃথিবীর বিভিন্ন জাতির প্রতি অনুগ্রহ করার। [সূরা জুম্‌আহ্ ৬২:২] এই মহান নবিগণের আবির্ভাব ছিল আল্লাহ্ তাআলার প্রতিশ্রুতি রক্ষার অংশস্বরূপ। এমন প্রতিশ্রুতি রক্ষার কথা মুসলমানগণ মনেপ্রাণে গ্রহণ করে যাদের ঈমানের একটি অঙ্গ সমস্ত নবির প্রতি বিশ্বাস স্থাপন এবং তাঁদের প্রতি শ্রদ্ধা জ্ঞাপন।\nআল্লাহ্ তাআলা আরও প্রতিশ্রুতি দিয়েছিলেন যে, তিনি নবি ইসমাঈল (আঃ) এবং তাঁর বংশধরের প্রতি অনুগ্রহ করবেন। [সূরা বাকারা ২:১২৯] সর্বশেষ ইস্রাইলীয় নবি ও রসূল “ইসা (আঃ)”-এর পর আল্লাহ্ তাআলা এই প্রতিশ্রুতিও রক্ষা করেছিলেন। ইসা (আঃ)-এর প্রায় ৬০০ বছর পর আল্লাহ্ তাআলার সর্বশেষ রসূল মুহাম্মাদ সাল্লাল্লাহু আলায়হি ওয়া সাল্লাম নবি ইসমাঈলের সূত্রে নবি ইব্রাহিমের বংশধর হতে আবির্ভূত হন। নবিমুহাম্মদ সাল্লাল্লাহু আলায়হি ওয়া সাল্লামছিলেননবিইসমাঈলের বংশধর। তার সূত্র ছিল ইসমাঈলের দ্বিতীয় পুত্র কেদারের বংশ। ইব্রাহিমের পরিবার পরম্পরার মূল শাখা দুটিরই প্রতি আল্লাহ্‌র অনুগ্রহ পূর্ণতা লাভ করেছিল।\nবিঃদ্রঃ বিন্দু দ্বারা চিহ্নিত লাইনগুলি একাধিক নির্দেশ করে\nনবি মুহাম্মাদ সাল্লাল্লাহু আলায়হি ওয়া সাল্লামের উপর প্রথম অহি অবতীর্ণ হয়েছিল হেরা গুহায়। সেখানে তিনি গিয়ে ধ্যানমগ্ন থাকতেন। হঠাৎ একদিন জিব্রাইল (আঃ) তাঁর নিকট আগমন করে বললেন : পড়ো। রসূলুল্লাহ্ সাল্লাল্লাহু আলায়হি ওয়া সাল্লাম বললেন : “আমি পাঠক নই”। আবার এর পুনরাবৃত্তি ঘটল। তৃতীয়বার তিনি তাঁকে বললেন : “পড়ো সেই প্রতিপালকের নামে যিনি সৃষ্টি করেছেন। তিনি মানুষকে সৃষ্টি করেছেন রক্তপিণ্ড থেকে। পড়ো, আর তোমার প্রতিপালক অধিকতর মহানুভব”। [সূরা আলাক্ব ৯৬:১-৩]\nরসূলুল্লাহ্ সাল্লাল্লাহু আলায়হি ওয়া সাল্লাম গৃহে প্রত্যাবর্তন করলেন; সে সময় তাঁর হৃদয়-স্পন্দন বেড়ে গিয়েছিল। তিনি পত্নী খাদিজা (রাঃ)-এর নিকট গিয়ে সমস্ত বৃত্তান্ত তাঁকে খুলে বললেন। তিনি বললেন : “আমি খুব ভয় পাচ্ছি”। খাদিজা (রাঃ) তাঁকে আশ্বস্ত করে বললেন : “আল্লাহ্‌র শপথ ! আল্লাহ আপনাকে কখনোপরিত্যাগ করবেননা। কারণ আপনি আত্মীয়-স্বজনদের সঙ্গে সুসম্পর্ক রক্ষা করে চলেন, দুর্বলদের সহযোগিতা করেন, আতিথীদের সম্মান সেবাযত্ন করেন, অভাবগ্রস্থদের অভাব মোচন করেন এবং বিপদগ্রস্তদের সাহায্য করেন”।\nপরের দিন খাদিজা (রাঃ) তাঁকে তাঁর চাচাতো ভাই ওয়ারক্বা বিন নাওফালের নিকট নিয়ে গেলেন। তিনি খ্রিস্টান ধর্মালম্বী ছিলেন। তিনি তাঁকে সব ঘটনা খুলে বললেন। সবকিছু সবিস্তারে শুনে ওয়ারক্বা তাঁকে সুসংবাদ দিয়ে বললেন : এ তো না-মুস (একজন ফেরেশ্তা) যাঁকে আল্লাহ্ তাআলা নবি মুসা (আঃ)-এর নিকট প্রেরণ করেছিলেন। ওয়ারক্বা তাঁকে ধৈর্যধারণের প্রতি উৎসাহ দিলেন যদি তাঁর সম্প্রদায় তাঁর উপর অত্যাচার করে এবং তাঁকে দেশ হতে বহিষ্কার করে দেয়। (সহি বুখারি, অহি অধ্যায়, হাঃ ৩) এরপর অহি আসা সাময়িকভাবে বন্ধ হয়ে যায় আর এ সময় রসূলুল্লাহ্ সাল্লাল্লাহু আলায়হি ওয়া সাল্লাম অত্যন্ত চিন্তিত ছিলেন। একদিন তিনি পথ ধরে চলছিলেন, হঠাৎ তিনি আকাশ ও পৃথিবীর মধ্যস্থানে ওই ফেরেশ্তাকে পুনরায় দেখতে পেলেন। তিনি গৃহে ফিরে ভয়ে বিস্ময়ে বস্ত্রাবৃত হলেন। অতঃপর আল্লাহ্ তাআলা অহি অবতীর্ণ করলেন : “ওহে বস্ত্রাবৃত ব্যক্তি ! ওঠো এবং সতর্ক করো”। [সূরা মুদ্দাস্‌সির ৭৪:১-২]\nতারপর থেকে রসূলুল্লাহ্ সাল্লাল্লাহু আলায়হি ওয়া সাল্লামের উপর ক্রমাগত অহি অবতীর্ণ হতে থাকে। নবি মুহাম্মাদ সাল্লাল্লাহু আলায়হি ওয়া সাল্লাম ১৩ বছর মক্কায় অবস্থান করলেন। প্রথমে গোপনে এবং পরে প্রকাশ্যে তিনি মানুষকে শুধুমাত্র আল্লাহ্ তাআলার ইবাদতের প্রতি আহ্বান করতে থাকেন। তিনি কোনো সংঘাতে না গিয়ে অত্যন্ত মৃদু, ভদ্র ও সদয় পদ্ধতিতে তাদেরকে ইসলামের দিকে আহ্বান করেন। প্রথমে তিনি নিজের বংশ এবং নিকটতম আত্মীয়-স্বজনকে আহ্বান করেন, তারপর পারিপার্শ্বিক লোকজনকে আহ্বান করেন, অতঃপর সমগ্র আরববাসীকে আর পরিশেষে সমগ্র মানবজাতিকে সতর্কবাণী দেন। আল্লাহ তাআলা বলেন : “অতএব যে বিষয়ে তুমি আদিষ্ট হয়েছ, তা প্রকাশ্যে প্রচার করো এবং উপেক্ষা করো মুশরিক্‌দেরকে (বহুদেববাদীদের, মূর্তিপূজকদের এবং অবিশ্বাসীদের)”। [সূরা হিজ্‌র ১৫:৯৪]\nমক্কী জীবনকে তিনটি পর্যায়ে ভাগ করা যায় :\n২।মক্কায়প্রকাশ্যআহ্বানেরপর্যায় : নবুওয়াতেরচতুর্থবছরহতেপ্রায়দশমবছরেরশেষাবধি।\n৩।মক্কারবাইরেইসলামেরপ্রচারওপ্রসারেরপর্যায় : নবুওয়াতেরদশম বছরেরশেষভাগহতেমদিনায়হিজরতপর্যন্ত।\nকতিপয় ধনী ও উচ্চপদস্থ লোক, কতিপয় দুর্বল ও দরিদ্র, নর ও নারী নবি সাল্লাল্লাহু আলায়হি ওয়া সাল্লামের প্রতি ঈমান নিয়ে এসেছিলেন। তাঁরা সকলেই তাঁদের ঈমানের জন্য নির্যাতনের স্বীকার হয়েছিলেন। একাংশ উৎপীড়নের স্বীকার হয়েছিলেন আর একাংশ শহিদ হয়েছিলেন। তাঁদের মধ্যে কেউ কেউ কুরাইশদের নিপীড়ন থেকে পরিত্রাণ পাওয়ার জন্যআবিসিনিয়াহিজরত করে চলে যান। আর কেউ কেউ নবি সাল্লাল্লাহু আলায়হি ওয়া সাল্লামের সঙ্গে নির্যাতিত হতে থাকেন যে পর্যন্ত না আল্লাহ্ তাআলা স্বীয় ধর্মকে সমুন্নত করেন।\nযখন রসূলুল্লাহ্ সাল্লাল্লাহু আলায়হি ওয়া সাল্লামের বয়স পঞ্চাশ এবং তাঁর মিশনের বয়স দশ তখন তাঁর চাচা আবু তালিব মৃত্যুবরণ করেন, যিনি তাঁকে কুরাইশের নিপীড়ন থেকে রক্ষা করতেন। তারপরেই তাঁর স্ত্রী খাদিজা (রাঃ) মৃত্যুবরণ করেন, যে খাদিজা ছিলেন তাঁর স্বান্তনা। এরপর থেকেই তাঁর কওমের নির্যাতন তীব্রতর হয়ে ওঠে। তারা তাঁর প্রতি আক্রমণ করত, তাঁকে সর্বতোভাবে যন্ত্রণা দিত। কিন্তু তিনি সবকিছুই ধৈর্যের সাথে সহ্য করতেন এবং তার প্রতিদান আল্লাহ্ তাআলার নিকট কামনা করতেন। তাঁর উপর অসংখ্য শান্তির ধারা বর্ষিত হোক !\nযখন কুরাইশেরনিপীড়ন অত্যন্ত তীব্র হয়ে ওঠেতখন তিনি তায়েফ গেলেন এবং সেখানকার মানুষকে ইসলামের প্রতি আহ্বান করলেন। কিন্তু তারা তাঁর আহ্বানে সাড়া না দিয়ে তাঁকে অপমানিত করেছিল এবং তাঁর উপর পাথর বর্ষণ করেছিল, এমনকি তাঁর পাদুকাদ্বয় রক্তাক্ত হয়ে গিয়েছিল। তিনি মক্কা প্রত্যাবর্তন করে হজ্জের মরশুম তথা অন্য সময়ে মানুষকে ইসলামের দিকে আহ্বান করার কাজ অব্যাহত রাখেন।\nঅতঃপর আল্লাহ্ তাআলা তাঁর নবির (সাল্লাল্লাহু আলায়হি ওয়া সাল্লাম) সাহায্য ও পৃষ্ঠপোষকতার জন্য কিছু লোককে পাঠালেন। হজ্জের মরশুমে মদিনার খায্‌রাজ গোত্রের একদল লোকের সঙ্গে তাঁর সাক্ষাৎ হয়। তাঁরা ইসলাম গ্রহণ করেন এবং মদিনায় ফিরে গিয়ে ইসলামের প্রচারকার্য চালাতে শুরু করেন। পরবর্তী বছর দশজনেরও কিছু বেশি লোকের সঙ্গে রসূলুল্লাহ্ সাল্লাল্লাহু আলায়হি ওয়া সাল্লামের সাক্ষাৎ ঘটে। তাঁরাও ইসলাম গ্রহণ করেন। তাঁদের প্রত্যাবর্তনকালে রসূলুল্লাহ্ সাল্লাল্লাহু আলায়হি ওয়া সাল্লাম তাঁদের সঙ্গে মুস্‌আব বিন উমায়ের (রাঃ)-কে পাঠালেন তাঁদেরকে কুরআন ও ইসলামের শিক্ষা দেয়ার জন্য। তাঁর হাতে আ’স, সা’দ ইবনে মুআয এবং উসায়েদ ইবনে হুযায়ের গোত্রের নেতৃস্থানীয় ব্যক্তিবর্গসহ প্রচুর মানুষ ইসলামে দীক্ষিত হয়ে যান।\nপরবর্তী হজ্জের মৌসুমে আ’স এবং খায্‌রাজ গোত্রের সত্তরজনেরও অধিক মুসলিম মক্কা আগমন করেন এবং মক্কাবাসীর উৎপীড়ন ও বয়কট হতে মুক্তি পাওয়ার জন্য রসূলুল্লাহ্ সাল্লাল্লাহু আলায়হি ওয়া সাল্লামকে মদিনা আগমনের আমন্ত্রণ জানান। আয়্যামে তাশরিকের কোনো এক রাত্রে রসূলুল্লাহ্ সাল্লাল্লাহু আলায়হি ওয়া সাল্লাম আকাবা প্রান্তে তাঁদের সাথে সাক্ষাৎ করার বন্দোবস্ত করেন। রাতের এক-তৃতীয়াংশ অতিবাহিত হয়ে যাওয়ার পর তাঁরা তাঁর সঙ্গে সাক্ষাৎ করতে আসেন। রসূলুল্লাহ্ সাল্লাল্লাহু আলায়হি ওয়া সাল্লাম তাঁর চাচা আব্বাসের সঙ্গে ছিলেন। তিনি তখনও ইসলাম গ্রহণ করেননি। কিন্তু তিনি চাচ্ছিলেন যে, আপন ভ্রাতুষ্পুত্রের সমস্যায় উপস্থিত থাকেন এবং তাঁর যত্ন নেন। আব্বাস, রসূলুল্লাহ্ এবং মদিনা থেকে আগত লোকজন স্বাচ্ছন্দে কথাবার্তা বলেন। অতঃপর রসূলুল্লাহ্ সাল্লাল্লাহু আলায়হি ওয়া সাল্লাম তাঁদের আনুগত্যের শপথ গ্রহণ করলেন এই কথার উপর যে, তিনি মদিনায় তাঁদের নিকট হিজরত করে যাবেন আর তাঁরা তাঁকে নিরাপত্তা দেবেন, তাঁর পৃষ্ঠপোষকতা করবেন, তাঁর প্রতিরক্ষা করবেন এবং বিনিময়ে তাঁরা জান্নাত প্রাপ্ত হবেন। তাঁরা এক এক করে আনুগত্যের শপথ দিলেন অতঃপর সেখান থেকে প্রস্থান করলেন। কুরাইশ তাঁদের সম্পর্কে জানতে পেরে তাঁদের পিছু ধাওয়া করে। কিন্তু আল্লাহ্ তাআলা তাঁদেরকে তাদের হাত থেকে রক্ষা করেন এবং রসূলুল্লাহ্ সাল্লাল্লাহু আলায়হি ওয়া সাল্লাম আরও কিছুদিন মক্কায় অবস্থান করেন।\n“নিশ্চয়ই আল্লাহ্ তাকে সাহায্য করেন যে তাঁকে সাহায্য করে, নিশ্চয়ই আল্লাহ্ মহাশক্তিশালী, পরাক্রমশালী”। [সূরা হাজ্জ ২২:৪০]\nতারপর রসূলুল্লাহ্ সাল্লাল্লাহু আলায়হি ওয়া সাল্লাম তাঁর সাহাবাবর্গকে মদিনায় হিজরত করার নির্দেশ দেন, তাই তাঁরা দলবদ্ধভাবে মদিনায় হিজরত করেন। তবে যে সকল মুসলমান নরনারী কুরাইশদের দ্বারা বাঁধাপ্রাপ্ত ও বন্দী হয়েছিলেন তাঁরা হিজরত করতে পারেননি। তাছাড়া রসূলুল্লাহ্ সাল্লাল্লাহু আলায়হি ওয়া সাল্লাম, আবু বাক্‌র এবং আলি (রাঃ) ব্যতীত মক্কায় কোনো মুসলমান অবশিষ্ট ছিলেন না। মুশরিক্‌রা অনুভব করল রসূলুল্লাহ্ সাল্লাল্লাহু আলায়হি ওয়া সাল্লামের সঙ্গীরা মদিনায় হিজরত করেছেন, তাই তারা ভয় পেল মুহম্মদ(সঃ) সেখানে পালিয়ে গিয়ে শক্তি সঞ্চয় করতে পারেন। তাই তারা তাঁকে হত্যা করার জন্য ঐক্যমত হল। জিব্রাইল মারফত রসূলুল্লাহ্ সাল্লাল্লাহু আলায়হি ওয়া সাল্লামকুরাইশদের ষড়যন্ত্রের কথা অবগত হলেন। অতঃপর তিনি আলি (রাঃ)-কে তাঁর শয্যায় শয়ন করতে আদেশ করলেন। রসূলুল্লাহ্ সাল্লাল্লাহু আলায়হি ওয়া সাল্লামের উপর আমানতস্বরূপ যেসব জিনিস ন্যাস্ত ছিল তিনি সেগুলো প্রকৃত মালিককে ফিরিয়ে দিলেন। মুশরিক্‌রা রাত্রি জেগেনবির গৃহ পাহারা দিতে লাগল এবং প্রত্যুষে যখন তিনি ঘর থেকে বের হবেন তখন তাকে হত্যা করার জন্যে অপেক্ষা করতে লাগল।কিন্তু তিনি তাদের মধ্য দিয়েই বেরিয়ে গিয়ে আবু বাকরের ঘরে গিয়ে পৌঁছলেন। এভাবে আল্লাহ্ তাআলা তাঁকে তাদের চক্রান্ত থেকে রক্ষা করলেন। আল্লাহ্ তাআলা অবতীর্ণ করেন : “এবং(হে মুহম্মদ(সঃ)! সেই ঘোর বিপদের কথা স্মরণ করো) যখন অবিশ্বাসীরা তোমার সম্বন্ধে- তোমাকে বন্দী করে রাখবে কিংবাতোমাকে হত্যা করে ফেলবেকিংবাতোমাকে দেশ হতে বহিস্কার করে দেবে- এ নিয়ে ষড়যন্ত্র করছিল”। [সূরা আন্‌ফাল ৮:৩০]\nসুতরাং রসূলুল্লাহ্ সাল্লাল্লাহু আলায়হি ওয়া সাল্লামের দ্রুতই হিজরত করার সংকল্প নিলেন। অতঃপর তিনি আবু বাক্‌রকে নিয়ে সাওর গুহার দিকে রওয়ানা হলেন। সেখানে তাঁরা তিন রাত অবস্থান করলেন। তাঁরা আব্দুল্লাহ্ ইবনে উরাইক্বিত নামক একজন মুশরিককে তাঁদের পথপ্রদর্শক হিসেবে মজুরির উপর নিযুক্ত করেছিলেন এবং তার নিকট দুটি উঁটও রেখেছিলেন। তাঁর চলে যাওয়ার পর কুরাইশ তাঁকে সর্বত্র খোঁজ করল, কিন্তু আল্লাহ্ তাআলা স্বীয় নবিকে রক্ষা করলেন। যখন তাদের তল্লাশি-প্রচেষ্টা কিছুটা শিথিল হল তখন তাঁরা মদিনা অভিমুখে রওয়ানা হলেন। যখন কুরাইশ তাঁদেরকে পাওয়ার বিষয়ে সম্পূর্ণ নিরাশ হয়ে পড়ল তখন তারা ঘোষণা করল যে, যে কেউ তাঁদের উভয়কে কিংবা কোনো একজনকে ধরে আনতে পারবে তাকে দুশো উঁট পুরস্কার দেয়া হবে। ফলে মানুষ তাদের অনুসন্ধান-প্রচেষ্টা জোরদার করে দিল। মদিনার পথে সুরাকা ইবনে মালিক তাঁদেরকে দেখতে পেলেন। তিনি সে সময় মুশরিক ছিলেন। তিনি তাঁদের পিছু ধাওয়া করলেন। রসূলুল্লাহ্ সাল্লাল্লাহু আলায়হি ওয়া সাল্লাম তার জন্য বদদুআ করলেন। ফলে তাঁর অশ্বের সম্মুখের পদদ্বয় মাটিতে প্রোথিত হল এবংতিনিছিঁটকে ভুপাতিত হলেন। তিনি বুঝতে পারেন রসূলুল্লাহ্ সাল্লাল্লাহু আলায়হি ওয়া সাল্লাম নিরাপদ রয়েছেন। তিনি রসূলুল্লাহ্ সাল্লাল্লাহু আলায়হি ওয়া সাল্লামকে দুআ করতে বললেন এবং প্রতিশ্রুতি দিলেন যে, তিনি তাঁদের কোনো ক্ষতি করবেন না। রসূলুল্লাহ্ সাল্লাল্লাহু আলায়হি ওয়া সাল্লাম তার জন্য দুআ করলেন এবং তিনি সেখান থেকে ফিরে গেলেন এবং তাঁদের দিক থেকে মানুষকে অন্যমনষ্ক করে দিলেন। অতঃপর মক্কা বিজয়ের পর তিনি ইসলামে দীক্ষিত হয়েছিলেন।\nমদিনার সময়কালকে তিনটি পর্যায়ে ভাগ করা যেতে পারে :\n১। এই পর্যায়ে ছিল অসংখ্য কষ্ট, বিভেদ ও বাধা-প্রতিবন্ধকতা, ছিল ইসলামের প্রতিকূল তরঙ্গ এবং ক্রমবর্ধমান ঈমানের মূলৎপাটনের পরিকল্পনা। এই পর্যায়টি ৬ হিজরির যুল-কা’দা মাসে হুদায়বিয়ার শান্তি চুক্তিতে সমাপ্ত হয়।\n২। দ্বিতীয় পর্যায়টি ছিলপৌত্তলিক নেতৃত্বের সঙ্গে যুদ্ধবিরতির এবং এর সমাপ্তি ঘটেছিল ৮ হিজরির রমযান মাসে মক্কা বিজয়ে। এই পর্যায়কে রসূলুল্লাহ্ সাল্লাল্লাহু আলায়হি ওয়া সাল্লামের আরবের বাইরের রাষ্ট্রনায়কদেরকে ইসলামের পরিমণ্ডলে প্রবিষ্ট হওয়ার জন্য আহ্বান করার পর্যায় বলা হয়।\n২। তৃতীয় পর্যায়ে মানুষ দলে দলে ইসলাম গ্রহণের প্রতি ধাবিত হয়েছিলেন। বিভিন্ন জাতি ও গোত্রের মুখপাত্রগণ রসূলুল্লাহ্ সাল্লাল্লাহু আলায়হি ওয়া সাল্লামের প্রতি সম্মান প্রদর্শনের জন্য মদিনায় আগমন করতেন। এই পর্যায়টির সমাপ্তি ঘটেছিল ১১ হিজরির রাবিউল আওওয়াল মাসে রসূলুল্লাহ্ সাল্লাল্লাহু আলায়হি ওয়া সাল্লামের ইনতিকালে।\nরসূলুল্লাহ্ সাল্লাল্লাহু আলায়হি ওয়া সাল্লাম মক্কা পরিত্যাগ করে মদিনায় আগমন করেন। তাঁকে মদিনায় প্রবেশ করতে দেখেই মুসলমানগণ আনন্দে উচ্চকণ্ঠে তাকবির বলতে শুরু করেন। মক্কা হতে মদিনায় এই অভিপ্রয়াণকে হিজরত বলা হয়। এই বিশাল ও মহত্বপূর্ণ ঘটনার উপর ভিত্তি করেই মুসলিম পঞ্জিকার গণনা হয়। নর, নারী ও কচিকাচারা প্রফুল্ল মনে তাঁর সঙ্গে সাক্ষাৎ করতে বেরিয়ে পড়েছিলেন। তিনি কুবায় অবস্থান করেছিলেন। সেখানে তিনি মুসলমানদেরকে সঙ্গে নিয়ে কুবা মসজিদ নির্মাণ করেছিলেন। তিনি চারদিনসেখানে অবস্থানকরেছিলেন। শুক্রবারে তিনি সেখান থেকে রওয়ানা হলেন এবং বানি সালিম ইবনে আওফের আবাসস্থানে জুমআর স্বালাত আদায় করলেন। অতঃপর তিনি তাঁর উষ্ট্রীতে আরোহণ করে মদিনায় প্রবেশ করলেন। মানুষ তাঁর চারপাশে থেকে তাঁর উষ্ট্রীর লাগাম ধরেছিলেন। সবাই চাচ্ছিলেন তিনি যেন তাঁদের সঙ্গে এসে থাকেন। রসূলুল্লাহ্ সাল্লাল্লাহু আলায়হি ওয়া সাল্লাম তাঁদেরকে বললেন : “উষ্ট্রীর পথ ছেড়ে দাও। সে আল্লাহ্‌র পক্ষ হতে নির্দেশিত রয়েছে। ফলে উষ্ট্রী চলতেই থাকল এবং সেই স্থানে গিয়ে বসে পড়ল যেখানে মসজিদে নাবাবি রয়েছে।\nআল্লাহ্ তাআলা তাঁর নবির জন্য মসজিদের পার্শ্বে তাঁর মামাদের সাথে থাকার সুযোগ করে দিলেন। তাই তিনি আবু আইয়ুব আনসারির গৃহে অবস্থান করলেন। অতঃপর রসূলুল্লাহ্ সাল্লাল্লাহু আলায়হি ওয়া সাল্লাম মক্কা হতে তাঁর পরিবার ও কন্যাদেরকে এবং আবু বাকরের পরিবারকে নিয়ে আসার জন্য কাউকে পাঠালেন এবং তিনি তাঁদেরকে মদিনায় নিয়ে এলেন।\nতারপর মহানবি মুহাম্মাদ সাল্লাল্লাহু আলায়হি ওয়া সাল্লাম এবং তাঁর সাহাবাবর্গ তাঁর মসজিদ নির্মাণের কাজ আরম্ভ করলেন সেই স্থানে যেখানে তাঁর উষ্ট্রী বসে পড়েছিল। তিনি বায়তুল মাক্বদিসের অভিমুখে ক্বিবলা তৈরি করেছিলেন।এর খুঁটিগুলিগাছের গুঁড়ি দিয়ে তৈরি করা হয়েছিল এবং এর ছাঁদ তৈরি করা হয়েছিল খেজুরের শাখাপ্রশাখা দিয়ে। অতঃপর মদিনায় তাঁর আগমনের দশমাস পর ক্বিবলা কা’বা শরিফের দিকে পরিবর্তন করা হয়।\nঅতঃপর মহানবি মুহাম্মাদ সাল্লাল্লাহু আলায়হি ওয়া সাল্লাম মুহাজির ও আনসারদের মধ্যে ভ্রাতৃত্ব বন্ধন প্রতিষ্ঠিত করেন। রসূলুল্লাহ্ সাল্লাল্লাহু আলায়হি ওয়া সাল্লাম ইহুদিদের সঙ্গে মদিনার নিরাপত্তা ও শান্তি রক্ষার উপর একটি চুক্তিপত্র তৈরি করেছিলেন। ইহুদি পণ্ডিত আব্দুল্লাহ্ ইবনে সালাম মুসলিম হয়েছিলেন, কিন্তু অধিকাংশ ইহুদি কুফ্‌রের অবস্থায় অবিচল ছিল। সেই বছরেই রসূলুল্লাহ্ সাল্লাল্লাহু আলায়হি ওয়া সাল্লাম আয়েশা (রাঃ)-কে বিবাহ করেছিলেন। দ্বিতীয় বছর আযানের বিধান জারি হয়েছিল, আল্লাহ্ তাআলা ক্বিবলা পরিবর্তন করেছিলেন এবং রমযানের সিয়াম ফরজ করা হয়েছিল।\nরসূলুল্লাহ্ সাল্লাল্লাহু আলায়হি ওয়া সাল্লাম মদিনায় ছিলেন এবং আল্লাহ্ তাআলা তাঁর পৃষ্ঠপোষকতা করতেন। মুহাজির এবং আনসারগণ তাঁর পার্শ্বে সুসংহত ছিলেন এবং তাঁদের হৃদয় তাঁর উপর উৎসর্গিত ছিল।\nষষ্ঠ হিজরিতে রসূলুল্লাহ্ সাল্লাল্লাহু আলায়হি ওয়া সাল্লাম মক্কা পরিদর্শন করার এবং তার তওয়াফ করার সংকল্প গ্রহণ করেন। কিন্তু তিনি মুশরিকদের দ্বারা ওই কাজে বাধাপ্রাপ্ত হন। হুদাইবিয়া প্রান্তে তিনি তাদের সঙ্গে দশ বছরের যুদ্ধ বিরতির চুক্তি সাক্ষরিত করেন। এই সময়কালে মানুষ নিরাপদ থাকবে এবং যে যা ইচ্ছা গ্রহণ করবে, ফলস্বরূপ মানুষ যুগ্মভাবে আল্লাহ্‌র দ্বিনে প্রবিষ্ট হতে থাকে। [সূরা নাস্‌র ১১০:২] তিনি (সঃ) পৃথিবীর রাজন্যবর্গের নিকট তাদেরকে ইসলামের প্রতি আহ্বান জানিয়ে পত্র প্রেরণ করেন।\nঅষ্টম হিজরিতে মক্কার কাফের সম্প্রদায় চুক্তি ভঙ্গ করল। ফলে রসূলুল্লাহ্ সাল্লাল্লাহু আলায়হি ওয়া সাল্লামএকটি বিশাল সৈন্যবাহিনী নিয়ে মক্কা অভিমুখে অগ্রসরহলেন এবং মক্কা জয় করলেন। তিনি (সঃ) কা’বাকে প্রতিমা এবং কাফেরদের তত্ত্ববধান হতে মুক্ত করলেন। অতঃপর তিনি এবং তাঁর সাহাবাবর্গ উমরা করে মদিনা ফিরে গেলেন।\n১০হিজরিতে রসূলুল্লাহ্ সাল্লাল্লাহু আলায়হি ওয়া সাল্লাম হজ্ব সম্পাদনকরার সংকল্প গ্রহণ করলেন। একইভাবে অন্যদেরকে হজ্জ করার ডাক দিলেন। মদিনা এবং অন্যত্রের অনেক মানুষ তাঁর সঙ্গে হজ্জ পালন করলেন। যুল-হুলায়ফাতে ইহ্‌রাম বেঁধে তিনি যুল-হিজ্জা মাসে মক্কায় গিয়ে পৌঁছলেন। তিনি তাওয়াফ ও সাঈ করলেন এবং লোকদেরকে তার নিয়মবিধি শিখিয়ে দিলেন। আরাফার ময়দানে তিনি (সঃ) একটি অতি গুরুত্বপূর্ণ ও ব্যাপক ভাষন দেন। ওতে তিনি ইসলামের কতিপয় বিশেষ আহকাম বর্ণনা করেন। তিনি বলেন : ““হে লোকসকল ! আমার কথা মনোযোগ দিয়ে শোনো; কারণ আমি জানি না, এবছরের পর এই জায়গায় তোমাদের সাথে আর মিলিত হতে পারবো কিনা। যেভাবে তোমরা এই মাস, এই দিন, এই শহরটিকে পবিত্র মনে করছ, ঠিক একইভাবে প্রত্যেকটি মুসলমানের জীবন ও ধন-সম্পদকে পবিত্র ও অলঙ্ঘনীয় মনে করো। জাহিলিয়্যাতের প্রত্যেক অপকর্ম ও অনাচার আমার পদতলে দলিত-মথিত হয়ে গেল এবং জাহিলিয়্যাতের রক্তপ্রবাহ বাতিল করা হচ্ছে। আমি প্রথমেই ইবনে রাবিআহ্ ইবনে হারিসের খুনের দাবি প্রত্যাহার করে নিচ্ছি, যিনি বানি সা’দ গোত্রে দুগ্ধ পান করেছিলেন এবং হুযায়েলের হাতে নিহত হয়েছিলেন। জাহিলিয়্যাতের সুদ প্রত্যাহার করা হচ্ছে। সর্বপ্রথম আব্বাস ইবনে আব্দুল মুত্তালিবের সুদ আমি প্রত্যাহার করছি। এটা সম্পূর্ণরূপে প্রত্যাহার করা হয়েছিল।\nনবি মুহাম্মাদ সাল্লাল্লাহু আলায়হি ওয়া সাল্লামের শেষ ভাষণ\nনারীদের ব্যাপারে আল্লাহ্ তাআলাকে ভয় করো, কারণ তোমরা তাদেরকে আল্লাহ্ তাআলার তত্ত্বাবধানে গ্রহণ করেছ এবং আল্লাহর বাণী দ্বারা তাদের দেহকে নিজেদের জন্য বৈধ করেছ। তাদের উপর তোমাদের অধিকার হলো যে, তারা এমন কাউকে গৃহে প্রবেশের অনুমতি দেবে না তোমার বিছানায় যার উপবেশনকে তুমি অপছন্দ করো। যদি তারা এমন করে তাহলে তাদেরকে আঘাত করো, তবে সেটা যেন নৃশংস না হয়। তোমাদের উপর তাদের অধিকার হলো যে, তোমরা তাদের প্রতি অনুগ্রহশীল হবে এবং তাদেরকে যথার্থ পানাহার ও বস্ত্র দেবে।\nআমি তোমাদেরকে এমন কিছু দিয়ে যাচ্ছি, যদি তোমরা তার আনুগত্য করো তাহলে আমার চলে যাওয়ার পর তোমরা পথভ্রষ্ট হবে না, আর তা হলো : আল্লাহ্ কিতাব এবং আমার সুন্নাত। যদি তোমাদেরকে আমার সম্পর্কে জিজ্ঞাসা করা হয় তাহলে তোমরা কী বলবে ?” তাঁরা বললেন : “আমরা সাক্ষ্য দিচ্ছি যে, আপনি বাণী পৌঁছে দিয়েছেন, অঙ্গীকার পূরণ করেছেন এবং আন্তরিকতার সাথে আমাদেরকে উপদেশ প্রদান করেছেন”। অতঃপর তিনি প্রথমে তাঁর তর্জনি আঙ্গুল আকাশের দিকে তুললেন এবং পরে জনগণের দিকে ইঙ্গিত করে বললেন : “হে আল্লাহ্ ! তুমি সাক্ষী থেকো, হে আল্লাহ্ ! তুমি সাক্ষী থেকো”, তিনবার বললেন।\nযখন আল্লাহ্ তাআলা এই দ্বিনকে মনোনীত করলেন এবং তার নীতিমালা সুপ্রতিষ্ঠিত হয়ে গেল তখন আল্লাহ্ তাআলা আরাফা-প্রান্তে তাঁর প্রতি অবতীর্ণ করলেন : “আজ আমি তোমার জন্য তোমার দ্বিনকে পূর্ণাঙ্গ করে দিলাম, তোমার উপর আমার অনুগ্রহ পূর্ণ করলাম এবং তোমাদের জন্য ইসলামকে দ্বিন হিসেবে মনোনীত করলাম”। [সূরা মায়িদা ৫:৩]\nএই হজ্জটিকে বিদায় হজ্জ বলা হয়, কারণ এতেই রসূলুল্লাহ্ সাল্লাল্লাহু আলায়হি ওয়া সাল্লাম মানুষকে বিদায় জানিয়ে ছিলেন এবং এরপর তিনি আর কোনো হজ্জ করেননি। রসূলুল্লাহ্ সাল্লাল্লাহু আলায়হি ওয়া সাল্লাম তাঁর হজ্জ সম্পন্ন করার পর মদিনায় প্রত্যাবর্তন করেছিলেন।\n১১ হিজরির সফর মাসে রসূলুল্লাহ্ সাল্লাল্লাহু আলায়হি ওয়া সাল্লাম অসুস্থ হয়ে পড়েন। যখন তাঁর যন্ত্রণা তীব্র হয়ে ওঠে তখন তিনি আবু বাক্‌র (রাঃ)-কে মানুষের স্বালাতে ইমামতি করার নির্দেশ দেন। রবিউল আওওয়াল মাসে তাঁর অসুখ আরও বেড়ে যায় এবং ১১ হিজরির রবিউল আওওয়াল মাসের ৯ তারিখে সোমবার দিন ইহলোক ত্যাগ করেন। এতে মুসলমানগণ মর্মাহত হলেন। রসূলুল্লাহ্ সাল্লাল্লাহু আলায়হি ওয়া সাল্লামকে গোসল দেয়া হল এবং ১০ তারিখ সন্ধায় মুসলমানগণ সবাই পৃথক পৃথকভাবে তাঁর জানাযার স্বালাত প্রতিষ্ঠা করেন। অতঃপর আয়েশার গৃহে তাঁকে সমাধিস্ত করা হয়। বর্তমানে এই গৃহটি মসজিদে নাবাবির সীমানার মধ্যে অবস্থিত।\nঅতঃপর মুসলমানগণ এমন একজন সাহাবিকে তাঁদের খলিফা নির্বাচিত করলেন যিনি হিজরতে সময় এবং সওর গুহায় রসূলুল্লাহ্ সাল্লাল্লাহু আলায়হি ওয়া সাল্লামের সঙ্গে ছিলেন, আর তিনি হলেন : আবু বাক্‌র (রাঃ)। এই নির্বাচনের ভিত্তি ছিল রসূলুল্লাহ্ সাল্লাল্লাহু আলায়হি ওয়া সাল্লামের হাদিস। তাঁর মৃত্যুর পর যথাক্রমে খলিফার পদে আসীন হয়েছিলেন উমার, উসমান এবং আলি (রাঃ)। এঁরা খুলাফায়ে রাশিদুন নামে অভিহিত।\nএই মহৎ ও প্রশংসনীয় বৈশিষ্ট্যগুলির দ্বারা তিনি (সঃ) মানুষকে ঐক্যবদ্ধ করতে পেরেছিলেন এবং তাদের হৃদয়কে নমনীয় ও বিনয়ী করতে সক্ষম হয়েছিলেন। আর এসব কিছু ঘটেছিল মহান আল্লাহ্‌র অপার করুণায়। আল্লাহ্ তাআলা ইরশাদ করছেন : ““এটা আল্লাহ্ তাআলার অনুগ্রহ যে, তুমি তাদের প্রতি কোমলচিত্ত। তুমি যদি কর্কশভাষী ও কঠোরহৃদয় হতে তাহলে তারা তোমার সংসর্গ হতে দূরে সরে যেত। তাই তুমি তাদেরকে ক্ষমা করো, তাদের জন্য ক্ষমা প্রার্থনা করো এবং কাজকর্মে তাদের সাথে পরামর্শ করো। অতঃপর যখন তুমি কোনো সংকল্প গ্রহণ করবে তখন আল্লাহ্‌র উপর ভরসা করো, নিশ্চয়ই আল্লাহ্ তাঁর প্রতি নির্ভরশীলগণকে ভালোবাসেন”। [সূরা আল-ইমরান ৩:১৫৯]\nআল্লাহ্ তাআলা নবি মুহাম্মাদ সাল্লাল্লাহু আলায়হি ওয়া সাল্লামকে সমগ্র মানবজাতির নিকট প্রেরণ করেছিলেন। তিনি তাঁর প্রতি কুরআন অবতীর্ণ করেছিলেন এবং তাঁকে নির্দেশ দিয়েছিলেন মানুষকে আল্লাহ্‌র প্রতি আহ্বান করতে। যেমন আল্লাহ্ তাআলা বলছেন : “হে নবি ! নিশ্চয়ই আমি তোমাকে পাঠিয়েছি সাক্ষীরূপে, সুসংবাদদাতা এবং সতর্ককারীরূপে। আল্লাহ্‌র অনুমতিক্রমে তাঁর দিকে (ইসলামি একত্ববাদ, অর্থাৎ শুধুমাত্র আল্লাহ্‌র ইবাদতের দিকে)আহ্বানকারীরূপে এবং উজ্জ্বল প্রদীপরূপে”। [সূরা আহ্‌যাব ৩৩:৪৬]\nআল্লাহ্ তাআলা রসূলুল্লাহ্ সাল্লাল্লাহু আলায়হি ওয়া সাল্লামকে ছয়টি বিষয়ে অন্যান্য নবিদের উপর অগ্রাধিকার প্রদান করেছিলেন। রসূলুল্লাহ্ সাল্লাল্লাহু আলায়হি ওয়া সাল্লাম বলছেন : “আমাকে ছয়টি বিষয়ে অন্যান্য সমস্ত নবিদের উপর অগ্রাধিকার দেয়া হয়েছে। আমাকে অতি সংক্ষেপে অধিক অর্থপূর্ণ কথা বলার শক্তি দান করা হয়েছে, ভীতি (আমার শত্রুদের হৃদয়ে) দ্বারা আমাকে সাহায্য করা হয়েছে, গনীমত আমার জন্য জায়েয করা হয়েছে, পৃথিবীকে আমার জন্য পবিত্র এবং মসজিদস্বরূপ করা হয়েছে, আমাকে সমগ্র মানবজাতির নিকট প্রেরণ করা হয়েছে এবং আমি সমস্ত নবির মোহর”। (মুসলিম : ৫২৩)\nনবি মুহাম্মাদ সাল্লাল্লাহু আলায়হি ওয়া সাল্লাম মানব-ইতিহাসে একমাত্র ব্যক্তি যাঁর জীবনের সমস্ত ইতিবৃত্ত সম্পূর্ণরূপে সংরক্ষিত। শুধু তাঁর জীবনের গুরুত্বপূর্ণ ঘটনাগুলি নয়, বরং জন্ম হতে মৃত্যু পর্যন্ত তাঁর দৈনন্দিন জীবনের আদ্যোপান্ত তত্ত্ব ইতিহাসের পাতায় লিপিবদ্ধ আছে – তাঁর সমস্ত কথাবর্তা, কৃতকর্ম, সমর্থন, তাঁর আচার-আচরণ ও চরিত্রের বিশদ বিবরণ; এমনকি তাঁর জীবনধারার বৃত্তান্ত, যেমন : তিনি কীভাবে হেঁটেছেন, কথা বলেছেন, বস্ত্র পরিধাণ করেছেন, নখ কেটেছেন এবং দাড়ি ও চুল আঁচড়িয়েছেন; অনুরূপ পত্নীগণ, বন্ধুবর্গ, শত্রু, শ্রমিক ও দাস-দাসীদের সঙ্গে তিনি কীরূপ ব্যবহার করতেন। সুতরাং তাঁর জীবন সম্পূর্ণরূপেতাঁর সাহাবিদেরকাছে পরিচিত ছিলএবং একটি খোলা পুস্তকের ন্যায় সংরক্ষিত ছিল, যেন বিশ্বের সমস্ত প্রান্তের পরবর্তী প্রজন্মরা তাঁকে অনুসরণ করতে পারে এবং শিক্ষা নিতে পারে, এই অনুপম দৃষ্টান্ত হতে অনুপ্রেরণা পায় এবং তাদের ব্যক্তিগত তথা সামাজিক জীবনে কল্যাণ, পুণ্য এবং সাফল্য অর্জন করতে পারে। আল্লাহ্ তাআলা বলছেন : “তোমাদের মধ্যে যারা আল্লাহ্ এবং পরকালের প্রতি বিশ্বাস রাখে এবং আল্লাহ্‌কে অধিক স্মরণ করে, তাদের জন্য রসূলুল্লাহ্‌র মধ্যে রয়েছে অনুপম আদর্শ”। [সূরা আহ্‌যাব ৩৩:২১]\nআর এই সমস্ত বিষয় তাঁর উম্মতের মধ্যে সংঘটিত হয়েছে প্রথমত পবিত্র কুরআনের উপস্থাপনের মাধ্যমে এবং দ্বিতীয়ত আরও প্রত্যক্ষ ও স্পষ্ট পথে নবির উপস্থাপনের মধ্যমে। এখানে তাঁর সুন্নাত ও হাদিসের গুরুত্ব ও তাৎপর্য অভিব্যক্ত হয়। আল্লাহ্ তাআলা কুরআনের মধ্যে আমাদেরকে স্বালাত প্রতিষ্ঠা করতে বলেছেন, কিন্তু কীভাবে প্রতিষ্ঠা করতে হবে সে কথা ব্যাখ্যা করেননি। যদি রসূলুল্লাহ্ সাল্লাল্লাহু আলায়হি ওয়া সাল্লামের সুন্নাত না থাকত তাহলে স্বালাত প্রতিষ্ঠা করার প্রক্রিয়া আমরা জানতেই পারতাম না।\nএটা সহস্রাধিক পরিস্থিতির জন্য প্রযোজ্য। তাই আল্লাহ্ তাআলা যাঁকে মানবজাতির পথপ্রদর্শক ও প্রতিনিধি হিসেবে নির্বাচিত করেছিলেন, সেই নবি মুহাম্মাদ সাল্লাল্লাহু আলায়হি ওয়া সাল্লামের হাদিস এবং কুরআন করিমের মধ্যে যে গভীর সংযোগ রয়েছে তার উপর জোর দেয়া প্রায় অপ্রয়োজনীয়।\nনবি মুহাম্মাদ সাল্লাল্লাহু আলায়হি ওয়া সাল্লামের চরিত্র ও ব্যক্তিত্বের মান অন্য সমস্ত মানুষের থেকে অনেক উন্নত। একটি বালক, একজন পুরুষ, একজন স্বামী, একজন পিতা, একজন ব্যবসায়ী, একজন আইনপ্রণেতা, একজন শাসক, একজন কূটনীতিজ্ঞ, একজন শিক্ষাবিদ এবং একজন শিক্ষক হিসেবে একজন মানুষের সর্বোত্তম ও আদর্শনীয় গুণাবলির অধিকারী ছিলেন তিনি।মুহাম্মদ সাল্লাল্লাহু আলায়হি ওয়া সাল্লাম সর্বোচ্চ নৈতিক ও আধ্যাত্মিক পরিপূর্ণতা সাধন করেছিলেন এবং সমৃদ্ধি, ন্যায়পরায়ণতা এবং ন্যায্যতার সর্বোত্তম আদর্শ তৈরি করেছিলেন। মনে হচ্ছে, যাবতীয় কল্যাণ ও শ্রেষ্ঠত্ব মুহাম্মাদের ব্যক্তিত্বের মধ্যে একত্রিত করা হয়েছিল। আল্লাহ্ তাআলা বলছেন : “নিশ্চয়ই তুমি মহান চরিত্রের উপর রয়েছ”। [সূরা কালাম ৬৮:৪]\nজাতি-ধর্ম-বর্ণ নির্বিশেষে সমগ্র মানবজাতিকে তিনি সর্বোচ্চ চরিত্র ও আচার-ব্যবহারের প্রতি আহ্বান জানিয়েছেন। আল্লাহ্ তাআলা কুরআনের মধ্যে বলছেন : “আমি তোমাকে সমগ্র বিশ্বের অনুগ্রহস্বরূপ প্রেরণ করেছি”। [সূরা আন্বিয়া ২১:১০৭]\nনবি মুহাম্মাদ সাল্লাল্লাহু আলায়হি ওয়া সাল্লাম মক্কায় যে দাওয়াতের কাজ আরম্ভ করেছিলেন তা কোনো বিশেষ একটি শ্রেণির জন্য ছিল না, বরং তা সমগ্র মানবজাতির জন্য ছিল। এটি একটি ছোটোজাতির নির্মাণের জন্য ছিল না বরং এটিছিল সমস্ত জাতি ও প্রজন্মের জন্য একটি নতুন রেনেসাঁ। এটা বিশ্বের অন্তিম সময় পর্যন্ত সারা বিশ্বের সর্বপ্রান্তে সত্যের প্রচার ও প্রসার করতে থাকবে। বিশ্বের সমস্ত বিপ্লবের মধ্যে এটাই ছিল সবচেয়ে গুরুত্বপূর্ণ। এই বিপ্লব ছিল মানবজাতির মানসিক ও শারীরিক মুক্তির একটি ব্যবস্থা।\nআল্লাহ্ তাআলা নবি মুহাম্মাদ সাল্লাল্লাহু আলায়হি ওয়া সাল্লামকে মনোনীত করেছিলেন এবং তিনি যেন এই গুরুদায়িত্ব পালন করতে পারেন এবং আল্লাহ্‌র সৎ বান্দাদের নেতৃত্ব দিতে পারেন, তজ্জন্য তাঁকে প্রথম থেকেই তৈরি করেছিলেন। তিনি পূর্ণাঙ্গরূপে তাঁর বাণী পৌঁছে দিয়েছিলেন এবং সর্বদা অন্ধকারে একটি উজ্জ্বল প্রদীপের ন্যায় ছিলেন।\nআল্লাহ্ তাআলা স্বয়ং কুরআনের মধ্যে মুসলমানদেরকে নির্দেশ দিয়েছেন নবি মুহাম্মাদ সাল্লাল্লাহু আলায়হি ওয়া সাল্লামকে তাদের অনুপম আদর্শস্বরূপ গ্রহণ করতে এবং তাঁর কথা শুনতে ও আনুগত্য করতে। কুরআন ৩:৩১, ৩২, ১৩২; ৪:১৩, ৫৯, ৬১, ৬৪, ৬৫, ৬৯, ৮০; ৫:৯২; ৮:১, ২০, ৪৬; ২৪:৪৭, ৪৮, ৫১, ৫২, ৫৪, ৫৬, ৬৩; ৪৭:৩৩; ৫৯:৭; ৩৩:৩৬, ৭১; ৪৮:১৭; ৪৯:১৪; ৬৪:১২। সুন্নাহ ইসলামের চূড়ান্ত আদর্শেরব্যবহারিক অভিব্যক্তি। এটি স্বয়ং কুরআনের সুস্পষ্ট ব্যাখ্যাও বটে। তা ছাড়া ইসলামের বাস্তবায়নের কোনো বোধগম্য উপায় নেই।\nপূর্বেই উল্লেখ করা হয়েছে যে, আজ আমরা নবি মুহাম্মাদ সাল্লাল্লাহু আলায়হি ওয়া সাল্লামের হাদিস সংরক্ষণের বিষয়ে কথা বলছি, আরও কথা বলছি ইসলাম ধর্মকে বোঝার জন্য নবি মুহাম্মাদ সাল্লাল্লাহু আলায়হি ওয়া সাল্লামের আদর্শ এবং সুন্নাতের কত গুরুত্ব, সে বিষয়ে।\nবিশিষ্ট অমুসলিমগণ নবি মুহাম্মাদ (সাল্লাল্লাহু আলায়হি ওয়া সাল্লাম) সম্পর্কে কী বলেছেন ?\n“বিশ্বের সবচেয়ে প্রভাবশালী ব্যক্তিদের তালিকায় প্রথম নম্বরে নবি মুহাম্মাদ সাল্লাল্লাহু আলায়হি ওয়া সাল্লামের নাম আমি উল্লেখ করেছি, এটা বহু মানুষকে বিস্মিত করতে পারে এবং অনেকেই প্রশ্ন করতে পারে, কিন্তু তিনিই ইতিহাসের একমাত্র ব্যক্তি যিনি ধর্মীয় এবং পার্থিব উভয় ক্ষেত্রেই সর্বোচ্চ সফল ছিলেন”।\n(মাইকেল এইচ হার্ট, বিশ্বের শ্রেষ্ঠ ১০০ মনীষীর জীবনী, পৃষ্ঠা : ৩৩)\nনবি মুহাম্মাদ সাল্লাল্লাহু আলায়হি ওয়া সাল্লাম সম্পর্কে মন্তব্য করছে : “…… প্রাথমিক সূত্রে সবিস্তার আলোচনা হতে প্রতীয়মান হয় যে, তিনি এমনই একজন সৎ ও ন্যায়নিষ্ঠ ব্যক্তিছিলেন যিনি অন্যান্য সৎ ও সাহসী লোকদের শ্রদ্ধা ও আনুগত্য লাভ করেছিলেন”। (ইনসাইক্লোপিডিয়া ব্রিটানিকা, দ্বাদশ খণ্ড)\nতিনি নবি মুহাম্মাদ সাল্লাল্লাহু আলায়হি ওয়া সাল্লাম সম্পর্কে বলছেন: “দার্শনিক, বাগ্মী, নবি, আইনপ্রণেতা, যোদ্ধা, আদর্শসমূহের বিজেতা, কোনো প্রতিমূর্তি ছাড়াই বিচারবুদ্ধি-সম্পন্ন ধ্যানধারণা ও ধর্মীয় পদ্ধতির পুনরুদ্ধারকারী, কুড়িটি পার্থিব সাম্রাজ্য এবং একটি অদ্বিতীয় আধ্যাত্মিক সাম্রাজ্যের প্রতিষ্ঠাতা, তিনি হলেন নবি মুহাম্মাদ সাল্লাল্লাহু আলায়হি ওয়া সাল্লাম। যে সমস্ত মানদণ্ডে মানুষের মহত্ব বিচার করা যায়, ওগুলোর ভিত্তিতে আমরা জিজ্ঞাসা করতে পারি : তাঁর থেকেও মহান আর কোনো মানুষ আছে কি ?” (তুরস্কের ইতিহাস, প্যারিস, খণ্ড II, পৃষ্ঠা ২৭৬-২৭৭)\nবলছেন : “তাঁকেমানবতার ত্রাণকর্তা বলা যায়। আমার বিশ্বাস, যদি তাঁর মতো কোনো ব্যক্তি আধুনিক বিশ্বের একনায়কতন্ত্রের অধিকারী হত তাহলে সে সাফল্যের সাথে এর যাবতীয় সমস্যার সমাধান করতে পারত যার ফলে এতে বিরাজিত হত অত্যাধিক প্রয়োজনীয় শান্তি ও প্রসন্নতা”। (দ্যা জিনুইন ইসলাম, সিঙ্গাপুর, প্রথম খণ্ড, পৃষ্ঠা ৮)\nএকজন দর্শনের ভারতীয় হিন্দু অধ্যাপক তাঁর সম্পর্কে বলছেন : “মানবজীবনের পূর্ণাঙ্গ আদর্শ”। কে.এস. রামকৃষ্ণ রাও তাঁর এই উক্তি ব্যাখ্যা করে বলছেন : “মুহাম্মাদ সাল্লাল্লাহু আলায়হি ওয়া সাল্লামের ব্যক্তিত্বের পূর্ণ সত্যতা উপলব্ধি করা সবচেয়ে কঠিন। আমি শুধু তার একটি আভাস উপলব্ধি করতে পারি। চিত্রানুগ দৃশ্যের একটি কী সুন্দর নাটকীয় অনুক্রম ! নবি মুহাম্মাদ সাল্লাল্লাহু আলায়হি ওয়া সাল্লাম :\nমুহাম্মাদ (সাল্লাল্লাহু আলায়হি ওয়া সাল্লাম) যোদ্ধা;\nমুহাম্মাদ (সাল্লাল্লাহু আলায়হি ওয়া সাল্লাম) ব্যবসায়ী;\nমুহাম্মাদ (সাল্লাল্লাহু আলায়হি ওয়া সাল্লাম) সাংবাদিক;\nমুহাম্মাদ (সাল্লাল্লাহু আলায়হি ওয়া সাল্লাম) বক্তা;\nমুহাম্মাদ (সাল্লাল্লাহু আলায়হি ওয়া সাল্লাম) সংস্কারক;\nমুহাম্মাদ (সাল্লাল্লাহু আলায়হি ওয়া সাল্লাম) অনাথদের আশ্রয়;\nমুহাম্মাদ (সাল্লাল্লাহু আলায়হি ওয়া সাল্লাম) ক্রীতদাসদের অবিভাবক;\nমুহাম্মাদ (সাল্লাল্লাহু আলায়হি ওয়া সাল্লাম) নারীদের মুক্তিদাতা;\nমুহাম্মাদ (সাল্লাল্লাহু আলায়হি ওয়া সাল্লাম) বিচারক;\nমুহাম্মাদ (সাল্লাল্লাহু আলায়হি ওয়া সাল্লাম) সিদ্ধপুরুষ। এই সমস্ত গুরুত্বপূর্ণ ভূমিকায় এবং মানুষের সমস্ত কর্মবিভাগে তিনি ছিলেন একজন বীর নায়ক।\n(ইসলামের নবি মুহাম্মাদ, প্রণেতা : অধ্যাপক কে.এস. রামকৃষ্ণ রাও)\nনবি মুহাম্মাদ সাল্লাল্লাহু আলায়হি ওয়া সাল্লামের চরিত্রের উপর কথা বলতে গিয়ে “ইয়াং ইন্ডিয়া”র মধ্যে মহাত্মা গান্ধী বলছেন : “এমন একজন উৎকৃষ্টতম ব্যক্তি সম্পর্কে আমার জানতে ইচ্ছে করছিল যিনি আজও লক্ষাধিক মানুষের মনের উপর অবিতর্কিত প্রভাব বিস্তার করেন…।\nআমি আরও বিশ্বাসী হয়ে উঠি যে, তৎকালীন জীবনের রাজপথে ইসলাম যে স্থান অধিকার করেছিল তা তরবারির বলে ঘটেনি।\nএটা ছিল অনমনীয় সরলতা,\nনবির অবিমিশ্র আত্মবিলোপ,\nস্বীয় অঙ্গীকার পূরণ,\nস্বীয় বন্ধু ও অনুগামীদের প্রতি তাঁর তীব্র নিষ্ঠা,\nআল্লাহ্ ও নিজের কার্যের উপর পূর্ণ আস্থা।\nতরবারী নয়, বরং এই সমস্ত মহৎ গুণগুলি তাঁদের সামনে সবকিছু এনে দিয়েছিল এবং সমস্ত বাধাবিপত্তি দূরীভূত করেছিল। যখন আমি “নবির জীবনী”র দ্বিতীয় খণ্ডটি বন্ধ করলাম তখন আমি খুব দুঃখিত ছিলাম, কারণ এই মহৎ জীবনটি সম্পর্কে অধিক কিছু জানার সুযোগ আমি আর পায়নি”। (ইয়াং ইণ্ডিয়া ১৯২৪)\nবলছেন : আমি এটা দেখে অতিশয় বিস্মিত ছিলাম যে, “কীভাবে একজন মানুষ স্বাচ্ছন্দভাবে দুই দশক থেকেও কম সময়ের মধ্যে যুদ্ধরত উপজাতিগুলিকে এবং বিক্ষিপ্ত বেদুইনদেরকে একটি শক্তিশালী ও সভ্য জাতিতে পরিণত করেছিলেন”। (টমাস কার্লাইল-র ‘হিরোজ এন্ড হিরো ওয়ারশিপ)\nমন্তব্য করছেন : “যে কেউ আরবের মহান নবির জীবনচরিত এবং চরিত্র নিয়ে গবেষণা করে এবং জানে তাঁর শিক্ষাদান এবং জীবনধারা সম্পর্কে জানে তার জন্য এছাড়া আর কিছুই অনুভব করা সম্ভব নয় যে, এটা ছিল ওই শক্তিশালী নবি, মহান স্রষ্টার অন্যতম একজন দূতের নিষ্ঠা। আমি তোমাদের সম্মুখে যা কিছু উপস্থাপন করব, যদিও তার মধ্যে আমি অনেক কিছু এমন বলব যার সঙ্গে অনেকেই পরিচিত, তবে আমি নিজে অনুভব করি : যখনই আমি নতুনভাবে তাঁর সম্পর্কে পড়ি তখনই আমার সামনে ওই শক্তিশালী আরবীয় শিক্ষকের প্রশংসার একটি নতুন দিক, তাঁর নিষ্ঠার একটি নতুন অনুভূতি উম্মোচিত হয়”। (মুহাম্মাদের জীবন ও শিক্ষা, মাদ্রাজ, ১৯৩২, পৃষ্ঠা ৪)\nবলছেন : “এটাই প্রথম ধর্ম ছিল যে ধর্ম গণতন্ত্রের প্রচার করেছে এবং তার বাস্তবায়ন করেছে। যেমন প্রত্যহ পাঁচবার নামাযে ইসলামের গণতন্ত্রের বহিঃপ্রকাশ ঘটে যখন মসজিদে নামাযের জন্য আযান দেয়া হয় এবং উপাসকগণ সকলে একত্রিত হয় এবং কৃষক ও রাজা পাশাপাশি দাঁড়িয়ে ঘোষণা করে : “আল্লাহ্ সুমহান”…, আমি বারবার অভিভুত হয়েছি ইসলামের এই অবিভাজ্য ঐক্য দেখে যা মানুষকে সহজাত ভাইয়ে পরিণত করে দেয়”। (এস নাইডু, ইসলামের আদর্শ, বক্তৃতা ও লেখা, মাদ্রাজ, ১৯১৮, পৃষ্ঠা ১৬৯)\n“তিনি রাষ্ট্র ও চার্চের প্রধান, তিনি সম্রাট এবং ধর্মযাজক উভয়ই ছিলেন; কিন্তু ধর্মযাজকের দাবি ছাড়াই ধর্মযাজক এবং সম্রাটের সৈন্যদল, স্থায়ী সৈন্যবাহিনী, কোনো দেহরক্ষী, কোনো পুলিশ বাহিনী, কোনো নির্দিষ্ট রাজস্ব ছাড়াই সম্রাট ছিলেন। যদি কখনো কেউ সঠিক ঐশ্বী আইন দ্বারা রাজত্ব করে থাকেন তাহলে তিনি ছিলেন মুহাম্মাদ, কারণ তাদের পৃষ্ঠপোষকতা ছাড়াই তাঁর সর্বশক্তি ছিল। তিনি শক্তির প্রলেপের কোনো পরোয়া করেননি। তাঁর ব্যক্তিজীবনের সরলতা নিহিত ছিল তাঁর জনজীবনের সঙ্গে থাকার মধ্যেই”। (বোসওয়ার্থ স্মিথের “মুহাম্মাদ ও মুহাম্যাডানিজম”, লন্ডন, ১৮৭৪)\nনবি মুহাম্মাদ হিন্দু ধর্মশাস্ত্রে\nঋগ্বেদ – ১:১৩:৩, ১:১৮:৯, ১:১০৬:৪, ১:১৪২:৩, ২:৩:২, ৩:২৯:১১, ৫:৫:২, ৭:২:২, ১০:৬৪:৩, ১০:১৮২:২, ১৯:৭০:২,\nঅথর্ববেদ – ২০:২৭ ও ২০:১৭২তম অনুচ্ছেদ।\nসামবেদ – মন্ত্র নং ১৩৪৯।\nযজুর্ব্বেদ – ২৯:২৭।\nভগবত পুরাণ ১২:২:১৮ – ২৯\nকাল্কি পুরাণ ২:৪-২৫\nভবিষ্য পুরাণে মুহাম্মাদ সাল্লাল্লাহু আলায়হি ওয়া সাল্লামের উল্লেখ\nভবিষ্য পুরাণ, পর্ব III, খণ্ড ৩, অধ্যায় ৩, শ্লোক ৫-৮,\nভবিষ্য পুরাণ, পর্ব III, খণ্ড ৩, অধ্যায় ৩, শ্লোক ১০-২৭,\nভবিষ্য পুরাণ, পর্ব III, খণ্ড ১, অধ্যায় ৩, শ্লোক ২১-২৩।\nঅথর্ববেদে মুহাম্মাদ সাল্লাল্লাহু আলায়হি ওয়া সাল্লামের উল্লেখ\nতাঁর উল্লেখ আছে অথর্ববেদে, বুক ২০, স্তব ১২৭, শ্লোক ১-১৩।\nঋগ্বেদে মুহাম্মাদ সাল্লাল্লাহু আলায়হি ওয়া সাল্লামের উল্লেখ\nঋগ্বেদ, বুক ১, স্তব ৫৩, শ্লোক ৯।\nসামবেদে মুহাম্মাদ সাল্লাল্লাহু আলায়হি ওয়া সাল্লামের উল্লেখ\nসামবেদ, বুক ২, স্তব ৬, শ্লোক ৮।\nখ্রিস্টান ও ইহুদি ধর্মশাস্ত্রে নবি মুহাম্মাদ (সাল্লাল্লাহু আলায়হি ওয়া সাল্লাম)\nপবিত্র কুরআনে উল্লেখ আছে : “যারা নিরক্ষর রসূল নবি (সাল্লাল্লাহু আলায়হি ওয়া সাল্লাম)-র অনুসরণ করে চলে যাঁর কথা তারা তাদের নিকট রক্ষিত তাওরাত ও ইঞ্জিলে লিপিবদ্ধ পায়”। [সূরা আ’রাফ ৭:১৫৭]\nবাইবেলের ওল্ড টেস্টামেন্টে নবি মুহাম্মাদ সাল্লাল্লাহু আলায়হি ওয়া সাল্লামের কথা উল্লেখ আছে :\nডিউটেরোনোমি, অধ্যায় ১৮, শ্লোক১৮,\nডিউটেরোনোমি, অধ্যায় ১৮, শ্লোক১৯,\nবুক অফ ইশাইয়াহ্, অধ্যায় ২৯, শ্লোক১২,\nসং অফ সলোমন, অধ্যায় ৫, শ্লোক১৬,\nবাইবেলের নিউ টেস্টামেন্টে নবি মুহাম্মাদ সাল্লাল্লাহু আলায়হি ওয়া সাল্লামের কথা উল্লেখ আছে :\nজন, অধ্যায় ১৪, শ্লোক ১৬\nগোস্পেল অফ জন, অধ্যায় ১৫, শ্লোক ২৬\nগোস্পেল অফ জন, অধ্যায় ১৬, শ্লোক ৭\nগোস্পেল অফ জন, অধ্যায় ১৬, শ্লোক ১২-১৪।\nওই প্যারাক্লীট মুহাম্মাদ\nযিশুর সময় পর্যন্তইস্রাইলীয়রা মুসার মতো ওই নবির অপেক্ষা করছিল যাঁর উল্লেখ ডিউটেরোনোমি ১৮:১৮-তে রয়েছে। যখন জন বাপ্টিস্ট এলেন, তারা তাঁকে জিজ্ঞাসা করলেন : আপনি কি যিশু ? তিনি বললেন : না। তারা জিজ্ঞাসা করলেন : আপনি কি ইলিয়াস ? তিনি উত্তর দিলেন : না। তারা জিজ্ঞাসা করলেন : আপনি কি সেই নবি যাঁর উল্লেখ ডিউটেরোনোমি ১৮:১৮-তে রয়েছে ? তিনি উত্তর দিলেন : না। (জন ১:১৯-২১)\nগোস্পেল অফ জন, অধ্যায় ১৪, ১৫ ও ১৬-তে উল্লেখ আছে, যিশু “প্যারাক্লীট” বা সান্ত্বনাকারীসম্পর্কে বলছেন : তিনি তাঁর পরে আগমন করবেন, তিনি অন্য প্যারাক্লীটের ন্যায় পিতা কর্তৃক প্রেরিত হবেন, তিনি এমন নতুন কিছু শিক্ষা দেবেন যার জ্ঞান সমসাময়িক খ্রিস্টানরা রাখে না। প্যারাক্লীটের অর্থ : সত্যের আত্মা (যার অর্থ মুহাম্মাদের উপাধি আল-আমীন বা বিশ্বস্তের অর্থের ন্যায়), একটি শ্লোকে পবিত্র আত্মারূপে তাঁর পরিচিতি দেয়া হয়েছে (জন ১৪:২৬)। ওই পারাক্লীটের সংক্ষিপ্ত জীবনকথার সাথে এ ধরনের উপাধি সংগতিহীন। বাইবেলের অভিধানে উল্লেখ আছে : “এটা স্বীকার করতেই হয় যে, এই বিষয়গুলি একটি সম্পূর্ণ সুসঙ্গত চিত্র দেয় না”।\nবৌদ্ধ ধর্মশাস্ত্রে নবি মুহাম্মাদ (সাল্লাল্লাহু আলায়হি ওয়া সাল্লাম)\nবুদ্ধ মৈত্রেয়র আবির্ভাবের ভবিষ্যদ্বাণী দিয়েছিলেন। প্রায় সমস্ত বৌদ্ধ-গ্রন্থে এই ভবিষ্যদ্বাণী করা হয়েছে। এ কথা উল্লেখ আছে চিক্কবত্তি সিংহনাথ সুতান্তে, ডি, ১১১৭৬, স্যাকরেড বুক অফ ইস্ট, ৩৫তম খণ্ড, পৃষ্ঠা ২২৫, গোস্পেল অফ বুদ্ধ, পৃষ্ঠা ২১৭ ও ২১৮।\nবুদ্ধের মতবাদ ছিল গূঢ় এবং সহজবোধ্য।\n(স্যাকরেড বুক অফ ইস্ট, ১১তম খণ্ড, পৃষ্ঠা ৩৬, মহা-পারিনিব্বন সুত্ত, অধ্যায় ৫, শ্লোক ৩২)।\nবুদ্ধদের অনুগত পরিচালক।\n(স্যাকরেড বুক অফ ইস্ট, ১১তম খণ্ড, পৃষ্ঠা ৯৭, মহা-পারিনিব্বন সুত্ত, অধ্যায় ৫, শ্লোক ৩, গোস্পেল অফ বুদ্ধ, পৃষ্ঠা ২১৪)।\nনবুওয়াতের সীল ও প্রমাণাদি\nüসার্বজনীন নবি : তাঁর নবুওয়াত বিশেষ একটি জনগোষ্ঠী, উপজাতি বা জাতির মধ্যে সীমাবদ্ধ ছিল না। [সূরা সাবা ৩৪:২৮, সূরা আন্বিয়া ২১:১০৭, সূরা ফুরকান ২৫:১, সূরা আ’রাফ ৭:১৫৮]\nüসময়-সীমা : যেমন ভৌগলিকভাবে তিনি সীমাবদ্ধ ছিলেন না, অনুরূপ তাঁর শিক্ষা কোনো বিশেষ সময়ের মধ্যে আবদ্ধ ছিল না যা পূর্ববর্তী নবিদের ক্ষেত্রে ছিল। [সূরা মায়িদা ৫:৩]\nüসার্বজনীন বাণী : তাঁর বাণী এই পৃথিবীর অন্তিম সময় পর্যন্ত সার্বজনীন।[সূরা মায়িদা : ৫:৪৮]\nüজীবন-দর্শন : তাঁর শেখানো জীবনদর্শন কেবল মুসলামনদের জন্য নয়, বরং তা সমগ্র মানবজাতি এবং সারা বিশ্বের জন্য।[সূরা আন্বিয়া ২১:১০৭]\nüধর্মশাস্ত্র : আল্লাহ্ তাআলা নবি মুহাম্মাদ সাল্লাল্লাহু আলায়হি ওয়া সাল্লামের প্রতি সমগ্র মানবজাতির জন্য একটি সার্বজনীন বার্তাস্বরূপ কুরআন অবতীর্ণ করেছিলেন। [সূরা বাকারা ২: ১৮৫]\nüআদর্শ : সমগ্র মানববিশ্বের জন্য তিনি ছিলেন একটি অনুপম আদর্শ। [সূরা আহ্‌যাব ৩৩:২১]\nüনবিদের সীল: “আমাকে ছয়টি বিষয়ে অন্যান্য সমস্ত নবিদের উপর অগ্রাধিকার দেয়া হয়েছে। আমাকে অতি সংক্ষেপে অধিক অর্থপূর্ণ কথা বলার শক্তি দান করা হয়েছে, ভীতি (আমার শত্রুদের হৃদয়ে) দ্বারা আমাকে সাহায্য করা হয়েছে, গনীমত আমার জন্য জায়েয করা হয়েছে, পৃথিবীকে আমার জন্য পবিত্র এবং মসজিদস্বরূপ করা হয়েছে, আমাকে সমগ্র মানবজাতির নিকট প্রেরণ করা হয়েছে এবং আমি সমস্ত নবি মোহর”। (মুসলিম : ৫২৩) আল্লাহ্ তাআলা কুরআনের মধ্যে বলছেন যে, নবি মুহাম্মাদ হলেন নবিদের সীল।[সূরা আহ্‌যাব ৩৩:৪০]\nঅতএব মুহাম্মাদ সাল্লাল্লাহু আলায়হি ওয়া সাল্লামের পথে জীবনের সমস্ত বিভাগে ইসলামের বাস্তবায়ন মৌলিক ও দুড়ান্ত কামনা। মুহাম্মাদ সাল্লাল্লাহু আলায়হি ওয়া সাল্লাম আল্লাহ্‌র রসূল, এই ঘোষণা করা ঈমানের অবিচ্ছদ্য অঙ্গ। ইসলামের বিষয়ে মুহাম্মাদ সাল্লাল্লাহু আলায়হি ওয়া সাল্লামের বর্ণিত সর্ববিষয়ে আস্থা রাখা অত্যাবশ্যক। তাঁর সমস্ত নির্দেশ পালন এবং তাঁর কর্তৃক নিষিদ্ধ বিষয় হতে বিরত থাকা ফরজ। মুহাম্মাদ সাল্লাল্লাহু আলায়হি ওয়া সাল্লামের আনুগত্যই আল্লাহ্‌র আনুগত্য। তিনি আমাদেরকে জান্নাত অর্জনের যাবতীয় পথ দেখিয়েছেন এবং জাহান্নামের ভয়াবহতা সম্পর্কে সতর্কবার্তা দিয়েছেন।


জঙ্গলমহলবাসীকে বড় ধাক্কা দিয়ে বড় ঘোষণা মুখ্যমন্ত্রীর – জানুন বিস্তারিত – প্রিয় বন্ধু বাংলা\nহোম > রাজ্য > পুরুলিয়া-ঝাড়গ্রাম-বাঁকুড়া > জঙ্গলমহলবাসীকে বড় ধাক্কা দিয়ে বড় ঘোষণা মুখ্যমন্ত্রীর – জানুন বিস্তারিত\nরাজ্যে ক্ষমতায় আসার পর থেকেই মুখ্যমন্ত্রী মমতা বন্দ্যোপাধ্যায়ের উদ্যোগে জঙ্গলমহলের মানুষের জন্য উপহার হিসাবে শুরু হয়েছিল জঙ্গলমহল উৎসব। কিন্তু, এবছর জঙ্গলমহলের মানুষকে ধাক্কা দিয়ে নির্ধারিত ১৩ ই জানুয়ারি থেকে শুরু হওয়া সেই জঙ্গলমহল উৎসবকে পিছিয়ে দেওয়া হল। প্রসঙ্গত উল্লেখ্য, ১৩ ই জানুয়ারি থেকে ২০ শে জানুয়ারি পর্যন্ত জঙ্গলমহল ঝাড়গ্রামে এই উৎসব হওয়ার কথা ছিল।\nকিন্তু এবার সেই উৎসব পিছিয়ে দিল রাজ্য সরকার। কিন্তু ঠিক কি কারণে মুখ্যমন্ত্রীর সাধের এই উৎসব পিছিয়ে দেওয়া হল? আর পিছিয়ে ঠিক কবে থেকে আবার শুরু হবে এই জঙ্গলমহল উৎসব? প্রসঙ্গত উল্লেখ্য, আগামী ১৫ ই জানুয়ারি থেকে শুরু হচ্ছে মকর সংক্রান্তি। আর তার পরেই এই জঙ্গলমহল উৎসব যাতে করা হয় সেই বিষয়টি নজরে আসে মুখ্যমন্ত্রী মমতা বন্দোপাধ্যায়ের। আর এরপরই ঠিক হয় আগামী ২৪ শে জানুয়ারি থেকে ৩০ শে জানুয়ারি কুমুদকুমারী ইনস্টিটিউশন মাঠে এই উৎসব অনুষ্ঠিত হবে।\nজানা গেছে, সরকারের উদ্যোগে এই উৎসবে পশ্চিমাঞ্চলের প্রায় ৭ টি জেলার লোক শিল্পীরা যোগ দেবেন। অন্যদিকে আগামী ২৩ শে জানুয়ারি ঘোড়ধরায় ঝাড়গ্রাম ছাত্র ও যুব উৎসব শুরু হচ্ছে। আর এহেন একটা পরিস্থিতিতে দাঁড়িয়ে আগামী ২৪ শে জানুয়ারি থেকেই জঙ্গলমহল উৎসব সূচনা করতে চাইছেন মুখ্যমন্ত্রী। কিন্তু, দুটি উৎসব একসাথে ঠিকঠাক ভাবে রূপায়িত হবে তো? প্রশ্ন তুলছেন জঙ্গলমহলবাসী। অন্যদিকে, বিরোধীদের বক্তব্য মকর সংক্রান্তি নয় – আসলে শাসকদলের ব্রিগেড অধিবেশনের জন্যই পিছিয়ে যাচ্ছে জঙ্গলমহল উৎসব।\nএদিন এই জঙ্গলমহল উৎসব পিছিয়ে দেওয়া প্রসঙ্গে রাজ্যের পশ্চিমাঞ্চল উন্নয়ন মন্ত্রী শান্তিরাম মাহাতো অবশ্য বলেন, “মকর সংক্রান্তি মানুষের বড় উৎসব। তাই এই জঙ্গলমহল উৎসব পিছিয়ে দেওয়ার জন্য অনেকেই আবেদন করেছিলেন। তাই মুখ্যমন্ত্রী সেই উৎসবের তারিখ ঠিক করেছেন”। কিন্তু বিরোধীদের দাবি প্রতি বছর এই সময়েই মকর সংক্রান্তি হয়। আসলে, জঙ্গলমহলের থেকেও মুখ্যমন্ত্রীর কাছে ব্রিগেড বেশি গুরুত্ত্বপূর্ন বলেই তা পিছিয়ে গেল। আর তাই, জঙ্গলমহল উৎসব ঘিরে নতুন করে বিতর্ক শুরু হয়ে গেল রাজ্য রাজনীতিতে।\nট্যাগড কুমুদকুমারী ইনস্টিটিউশন মাঠ ঘোড়ধরা ছাত্র ও যুব উৎসব জঙ্গলমহল জঙ্গলমহল উৎসব জঙ্গলমহলবাসী ঝাড়গ্রাম পশ্চিমাঞ্চল ব্রিগেড অধিবেশন মকর সংক্রান্তি মমতা বন্দ্যোপাধ্যায় মুখ্যমন্ত্রী রাজ্যের পশ্চিমাঞ্চল উন্নয়ন মন্ত্রী শান্তিরাম মাহাতো\nজল্পনা বাড়িয়ে বিজেপির পাশে দাঁড়ালেন অভিষেক, অস্বস্তি বাড়ছে মমতা ঘনিষ্ঠকে নিয়ে


গোঘাটে দলীয় নেত্রীকে চুলের মুঠি ধরে হেনস্থা তৃণমূল নেতাদের! - Hooghly goghat tmc woman panchayat samiti member heckled by party members suk - Aaj Tak Bangla\nগোঘাটে দলীয় নেত্রীকে চুলের মুঠি ধরে হেনস্থা তৃণমূল নেতাদের!\nহুগলির গোঘাটে প্রকাশ্য়ে চলে এল তৃণমূলের গোষ্ঠীকোন্দল। পরিস্থিতি এই পর্যায়ে পৌঁছয় যে, গোঘাট (goghat) ১ নম্বর পঞ্চায়েত সমিতির কর্মাধ্যক্ষ শ্যামলী ঘোষকে সমিতি চুলের মুঠি ধরে বের করে আনেন তৃণমূল নেতা ও কর্মীদের একাংশ।\nগোঘাটে মহিলাকে হেনস্থা\n(Updated 10 Aug 2021, 8:01 PM IST)\nহুগলির গোঘাটে প্রকাশ্য়ে চলে এল তৃণমূলের গোষ্ঠীকোন্দল\nপরিস্থিতি এই পর্যায়ে পৌঁছয় যে এক মহিলা নেত্রীকে চুলের মুঠি ধরে কর্মী-সমর্থকরা\nঘটনাকে কেন্দ্র করে এলাকায় উত্তেজনা ছড়ায়\nহুগলির গোঘাটে প্রকাশ্য়ে চলে এল তৃণমূলের গোষ্ঠীকোন্দল। পরিস্থিতি এই পর্যায়ে পৌঁছয় যে, গোঘাট (goghat) ১ নম্বর পঞ্চায়েত সমিতির কর্মাধ্যক্ষ শ্যামলী ঘোষকে সমিতি চুলের মুঠি ধরে বের করে আনেন তৃণমূল নেতা ও কর্মীদের একাংশ। গোটা ঘটনার CCTV ফুটেজ সামনে এসেছে। যা নিয়ে নিন্দার ঝড় উঠেছে সর্বত্র।\nআরও পড়ুন : UPSC-র প্রশ্নপত্রে 'বঙ্গে ভোট হিংসা,' 'গরুর দুধে সোনা' প্রশ্ন কই? কটাক্ষ TMC-র\nকেন হেনস্থা করা হল?\nস্থানীয় সূত্রে খবর, দলীয় সভাপতি মনোরঞ্জন পালের উপর আক্রমণ করেন দলেরই প্রাক্তন বিধায়ক মানস মজুমদারের লোকজন। তখন মনোরঞ্জনবাবুকে মারের হাত থেকে বাঁচাতে যান মহিলা কর্মাধ্যক্ষ শ্যামলী ঘোষ। আর তখনই তাঁর উপর আক্রমণ করা হয়। অভিযোগ, পঞ্চায়েত সমিতির ভিতর থেকে চুলের মুঠি ধরে টানতে টানতে বাইরে আনা হয় তাঁকে। গোটা ঘটনার CCTV ফুটেজ সামনে এসেছে।\nআক্রান্ত শ্যামলী ঘোষ\nআরও পড়ুন : এ'বার কোন ১০ পুলিশ আধিকারিক পাচ্ছেন মুখ্যমন্ত্রী মেডেল?\nএদিকে এই ঘটনা সামনে আসার পর মনোরঞ্জন পালের অনুগামীরা রাস্তা অবরোধ করে এর প্রতিবাদ জানান। প্রাক্তন বিধায়ক মানস মজুমদারের বিরুদ্ধে ক্ষোভ প্রকাশ করেন। তাঁর কথাতেই এই হামলা হয়েছে বলেও দাবি করেন তাঁরা।\nএই ঘটনার পর গোঘাট থানায় লিখিত অভিযোগ দায়ের করেন পঞ্চায়েত সমিতির সভাপতি ও মহিলা কর্মাধ্যক্ষ। পুলিশ এই মামলায় তিনজন তৃণমূল কর্মীকে গ্রেফতার করে। তবে প্রাক্তন বিধায়ক মানস মজুমদার অবশ্য মিডিয়ার সামনে এই ঘটনা নিয়ে কোনও কথা বলতে চাননি।\nHooghly goghat tmc\nগোঘাটে তৃণমূলের গোষ্ঠীদ্বন্দ্ব\nChief Ministers Medal: কোন ১০ পুলিশ আধিকারিক পাচ্ছেন মুখ্যমন্ত্রী মেডেল?


New Gaul Order: প্রতি-ইতিহাসঃ প্রথম ইরাক যুদ্ধ\nকিছুদিন হয় রবার্ট ফিস্কের ‘দ্য গ্রেট ওয়ার ফর সিভিলাইজেশন – দ্য কঙ্কার অফ দ্য মিডল ইস্ট’ পড়ছি। পরতে পরতে জড়িয়ে আছে ঘটনাবহুল এক জীবনের বিভিন্ন বিবরণ। ১ম বিশ্বযুদ্ধের এক আহত সৈনিকের ছেলের মূল্যবোধের কথা। ২য় বিশ্বযুদ্ধের বিভীষিকার ছায়ায় গড়ে ওঠা এক বালকের বেদনার কথা। মধ্যপ্রাচ্যের তুমুল ডামাডোলের মাঝে দিনাতিপাত করা এক সাংবাদিকের অভিজ্ঞতার কথা।\nপ্রাথমিক পর্যায়ের অনেকটা জুরে আছে ওসামা বিন লাদেনের সাথে ফিস্কের সাক্ষাৎ ও সাক্ষাৎকার। ইতিহাস কত রহস্যময়, আর মানুষ কত অর্বাচীন, সেকথা ঘুরে-ফিরে মনে আসছে বারবার। প্রথম ইরাক যুদ্ধের কথা আমরা জানি সবাই। জর্জ বুশ সিনিয়র ইরাকে তাঁর সৈন্য পাঠিয়েছিলেন সাদ্দাম হোসেনকে কুয়েত থেকে বিতাড়িত করতে। সেই যুদ্ধে সাদ্দাম পরাজিত হন, নিজ দেশের সীমানার মধ্যে অন্তরীণ হন, আফগানিস্তানে তালেবান ছত্রচ্ছায়ায় ওসামা বিন লাদেন তাঁর সন্ত্রাসী নেটওয়ার্ক গড়ে তোলেন, আমেরিকায় আক্রমণ হয়, আফগানিস্তান নিরস্ত হয়, ইরাক দখল ও সাদ্দামের ফাঁসি কার্যকর হয়।\nআজকে পশ্চিমা বিশ্বের মাথাব্যাথা ইরাক ও আল-কায়েদার সম্ভাব্য যোগাযোগ নিয়ে। মধ্যপ্রাচ্যের ইতিহাস অন্য ভাবেও রচিত হতে পারতো। বিন লাদেন সৌদি আরব থেকে বিতাড়িত হয়ে আশ্রয় নেন সুদানে। অথচ এই সুদান ছিল তাঁর অপছন্দের তালিকার রাষ্ট্র। সাদ্দাম কুয়েত দখলের পর মুখ্য ভয় ছিল সৌদি আরব দখলের দিকে এগিয়ে যাবার। সেই সময় বিন লাদেন তার মুজাহেদিনদের নিয়ে সাদ্দামের মুখোমুখি হতে চেয়েছিলেন। সৌদি বাদশা মার্কিন সৈন্য প্রবেশ করতে দেওয়ার কথা বিবেচনা করলে এই বিন লাদেনই সাবধান করেছিলেন, মার্কিন সেনা কোনদিন পারস্য উপত্যকা ছাড়বে না। প্রেসিডেন্ট বুশের লিখিত প্রতিজ্ঞার উপর ভরসা করে সৌদি বাদশা মার্কিনি সাহায্য নিলেন, দেশছাড়া করলেন বিন লাদেনকে। যুদ্ধ হল, প্রতিজ্ঞা রইলো না।\nইতিহাস যদি অন্যভাবে রচিত হত, তাহলে কেমন হত আজকের মধ্যপ্রাচ্য? বিন লাদেন তাঁর উগ্র মৌলবাদ বজায় রাখতেন, এটা নিয়ে সন্দেহ নেই আমার। কিন্তু রাজনীতির বাকি চেহারা আদতে কতটা ভিন্ন হত? বিন লাদেনের জেহাদের সূচনা এবং মুখ্য লক্ষ্য তো মার্কিনমুক্ত আরব বিশ্ব। এই পালে কি আদৌ হাওয়া পড়তো সাদ্দাম বনাম বিন লাদেন যুদ্ধ হলে? বিন লাদেনকে কি আফগানিস্তানে আশ্রয় নিতে হত? তালেবানরা তো বিন লাদেনের পছন্দের তুলনায়ও কট্টর ছিল!\nকুয়েত ক্রস-ড্রিলিং করছিল ইরাকে, তাই সাদ্দাম নাকি জর্জ বুশের দেওয়া অস্ত্র ও অনুমতি নিয়েই আক্রমণ করেছিলেন। এরকমটা শুনেছি এক কালে। সাদ্দামকে ঝুলানো হল ১৯৮৮এর আগের অন্যায়ের দায়ে। খুব আশায় ছিলাম সাদ্দামের বিচারকার্যের মধ্যে দিয়ে সেই সময়ের রাজনীতি পরিষ্কার হবে। হল না। তাহলে কি আরব বিশ্বে ঘাঁটি গড়বার মাস্টার প্ল্যান থেকেই সাদ্দামকে অস্ত্র দেওয়া, অনুমতি দেওয়া, যুদ্ধে হারানো, এবং তাঁর মুখ বন্ধ করে রাখা?\nযাক, অত্যাচার হোক যথা তথা, মৃত্যু হোক ঝুলে।\nPosted by Ishtiaq Rouf at 3:00 PM


মোহনপুরে ম্যাজিস্ট্রেট এর সতর্কবানীকে বৃদ্ধাঙ্গুলী দেখিয়ে চলমান শতফুল ডায়াগনস্টিক সেন্টার | দৈনিক উপচার\nআজ- রবিবার, ২৬শে জুন, ২০২২ খ্রিস্টাব্দ,রাত ২:৩৪\nমোহনপুরে ম্যাজিস্ট্রেট এর সতর্কবানীকে বৃদ্ধাঙ্গুলী দেখিয়ে চলমান শতফুল ডায়াগনস্টিক সেন্টার\nমোহনপুর প্রতিনিধি : রাজশাহীর সিভিল সার্জনের তালিকায় বন্ধ থাকলেও খোলা রয়েছে মোহনপুরের শতফুল ডায়াগনস্টিক সেন্টার। যেন তারা ম্যাজিস্ট্রেট এর সতর্কবানীকে বৃদ্ধাঙ্গুলী দেখিয়ে চলমান রাখছে শতফুল ডায়াগনস্টিক সেন্টার। কোন নির্দেশনায় মানছেনা তারা। তবে শতফুল ডায়াগনস্টিক সেন্টার এর দায়িতরত্ব কর্মকর্তাদের দাবী জরিমানা করলেও বন্ধের বিয়য়ে প্রশাসনিক ভাবে কোনো প্রকার চিঠি বা নির্দেশনা দেয়া হয়নি।\nসরেজমিনে, শনিবার (৪ জুন) সকালে উপজেলার জাহানাবাদে শতফুল ডায়াগনস্টিক সেন্টার খোলা পাওয়া যায়। সেখানকার সিনিয়র উপপরিচালক আবু সাইদ ও উপপরিচালক (কার্যক্রম) শিশির মাহমুদ জানান, শতফুল ডায়াগনস্টিক সেন্টার বন্ধ রাখার জন্য আমাদের কোনো প্রকার নির্দেশনা দেয়া হয়নি। এজন্য চালু রয়েছে। তিনি বলেন,সপ্তাহে দুইদিন ডাক্তার রোগি দেখেন। গত ৩০ মে ভ্রাম্যমাণ অভিযানের দ্বায়িত্বরত নির্বাহী ম্যাজিস্ট্রেট মোহনপুর উপজেলা সহকারী কমিশনার (ভূমি) প্রিয়াঙ্কা দাস কোন ধরনের বন্ধের নির্দেশনাও দেননি বলে জানা গেছে। তাহলে সিভিল সার্জনের বন্ধের তালিকায় নাম এলো কিভাবে? এর কোন উত্তর দিতে পারেননি দায়িত্বশীল কর্মকর্তারা।\nসিভিল সার্জনের বন্ধের তালিকায় নাম রয়েছে কিন্তু বাস্তবে কেন বন্ধ হয়নি? এর প্রশ্নের জবাবে উপজেলা সহকারী কমিশনার (ভূমি) প্রিয়াঙ্কা দাস বলেন, আমরা অভিযান চালিয়ে ৫ হাজার টাকা জরিমানা করে সতর্ক করেছি।\nএ বিষয়ে সিভিল সার্জন ডাঃ আবু সাইদ মোহাম্মদ ফারুক বলেন, যে সকল অবৈধ ডায়াগনস্টিক সেন্টার ও ক্লিনিক গুলোকে জরিমানা করা হচ্ছে তারা পূনরায় এ সকল ডায়াগনস্টিক সেন্টার ও ক্লিনিক গুলো খুলবেনা বা চালু করবে না মর্মে অঙ্গীকার করলে মুলতো তাদেরকে স্বল্প জরিমানা করে সতর্কবানী দেয়া হচ্ছে । পূনরায় তারা যদি এ সতর্কবানী না মানে তাহলে তাদের অবৈধ ডায়াগনস্টিক সেন্টার ও ক্লিনিক গুলোকে শিলগালা করে দেয়া সহ জেল জরিমানার মাত্রা বাড়িয়ে দেয়া হবে।


পোস্টটি বেশ কয়েকটি সাধারণ এলইডি ইনটেনসিটি কন্ট্রোলার সার্কিট উপস্থাপন করে যা নির্দিষ্ট সম্পর্কিত অ্যাপ্লিকেশনগুলির জন্য উপযুক্তভাবে কনফিগার করা যেতে পারে। ধারণাটি অনুরোধ করেছিলেন মিঃ চাঁদ।\nআমি আপনার দ্বারা ডিজাইন করা একটি সার্কিট চাই যা খুব সহজ এবং সোজা। আমি যে ডিভাইসে কাজ করছি তাতে এটি স্ট্যান্ড একা বৈশিষ্ট্য হিসাবে অন্তর্ভুক্ত হবে। আমার প্রয়োজনীয়তাগুলি কী -\n1. 12 টির এক সারি (1 সাতটি বিভাগের প্রকার x 12)\n2. প্রতিটি ডিসপ্লের আলোকসজ্জা পৃথকভাবে নিয়ন্ত্রণ করার জন্য নকযুক্ত একটি পোটেনিওমিটার (সুতরাং সমস্ত 12 পট নবগুলিতে)। প্রতিটি নোব তার স্বতন্ত্র প্রদর্শনের জন্য0থেকে9থেকে তীব্রতার মান হ্রাস করে বা হ্রাস করে।\n3.3প্রদর্শনগুলির একটি পৃথক সারি (1 সাতটি বিভাগের প্রকার x 3)। ফাংশন উপরের পয়েন্ট2নম্বর হিসাবে একই থাকে।\nস্কিমেটিক্স সহ এই সার্কিটের জন্য ব্যয়টি আমাকে জানান।\n“জাইরোস্কোপ সেন্সর কিভাবে কাজ করে ”\nপ্রস্তাবিত এলইডি ইনটেনসিটি কন্ট্রোলার সার্কিটটি ডায়াগ্রামের মতো দেখানো হয়েছে।\nদুটি ডায়াগ্রাম দেখা যায়, সাধারণ আনোড ধরণের ডিসপ্লে নিয়ন্ত্রণের জন্য বাম হাতের ব্যবহার করা যেতে পারে যখন সাধারণ ক্যাথোড প্রকারের জন্য ডান হাতটি।\nনকশাটি মূলত একটি সাধারণ সংগ্রাহক বিজেটি সার্কিট যেখানে প্রাসঙ্গিক ট্রানজিস্টরের বেস সম্ভাবনাগুলি তাদের ইমিটার বেস টার্মিনালগুলিতে আনুপাতিকভাবে বিতরণ করে।\n“বিভিন্ন ধরণের মোটর এবং তাদের অ্যাপ্লিকেশন পিডিএফ ”\nসুতরাং তাদের ঘাঁটিতে সম্ভাব্যতা পরিবর্তিত করে ইমিটার সম্ভাব্যতাও 0V থেকে সর্বোচ্চ সরবরাহের ভোল্টেজ স্তর (-0.7V) পর্যন্ত ডান দিকের সাথে আনুপাতিকভাবে পরিবর্তিত হয়।\nপ্রস্তাবিত se টি বিভাগের এলইডি ডিসপ্লে নিয়ন্ত্রণ নিয়ন্ত্রণ অ্যাপ্লিকেশনের জন্য নিম্নলিখিত প্রতিটি LED তীব্রতা নিয়ামক মডিউল ব্যবহার করা যেতে পারে। প্রেটসেটটি একটি পাত্রের সাথে প্রতিস্থাপন করা যেতে পারে এবং0থেকে9এর পরিসরের মাধ্যমে উদ্দেশ্যযুক্ত বিভিন্ন আলোকসজ্জা পাওয়ার জন্য এটির ডায়াল যথাযথভাবে ক্রমাঙ্কিত করা যেতে পারে।\nপূর্ববর্তী: অ্যালার্ম সিগন্যাল জেনারেটর আইসি জেডএসডি 100 ডেটাশিট, অ্যাপ্লিকেশন পরবর্তী: এসএমপিএস ওয়েল্ডিং ইনভার্টার সার্কিট\nকীভাবে গাড়ির ব্যাটারি চার্জার তৈরি করবেন\n12 ভোল্ট জেনারেটর ভোল্টেজ রেগুলেটর ওয়্যারিং ডায়াগ্রাম


সমালোচনা হতে বাঁচতে একাদশ শ্রেণীতে ভর্তি শিক্ষামন্ত্রীর! - The Dhaka Times\nতিনি শিক্ষামন্ত্রী হওয়ার পর থেকেই নানা সমালোচনার মুখোমুখি হচ্ছেন\nOn Aug 13, 2020 Last updated Aug 11, 2020\nদি ঢাকা টাইমস্ ডেস্ক ॥ ভারতের ঝাড়খণ্ড রাজ্যের শিক্ষামন্ত্রী জগন্নাথ মাহাতো। অথচ তাঁর নিজের শিক্ষাগত যোগ্যতা মাত্র দশম শ্রেণী উত্তীর্ণ। বিরোধীদের কটাক্ষ, সাধারণ মানুষও শিক্ষামন্ত্রীকে সমালোচনা করেন। তাই তিনি এবার একাদশ শ্রেণীতে ভর্তি হলেন।\nতিনি মন্ত্রী হওয়ার পর থেকেই নানা সমালোচনার মুখোমুখি হচ্ছেন। তাই সমালোচনা হতে বাঁচতে করলেন এক অবাক কাণ্ড। ৫৩ বছর বয়সে এসে পড়ালেখা পুনরায় চালু করতে একাদশ শ্রেণীতে ভর্তির জন্য আবেদন করলেন।\nঝাড়খণ্ডের শিক্ষার উন্নতির জন্য পুরো রাজ্য জুড়ে নতুন মডেল স্কুল খুলছে সরকার। সোমবার সাংবাদিকদের সামনে সেই বিষয়ে ঘোষণা করতে আসেন শিক্ষামন্ত্রী জগন্নাথ মাহাতো। তখনই সকলকে চমকে দিয়ে ঘোষণা করেন, তিনি স্কুলে একাদশ শ্রেণীতে ভর্তি হচ্ছেন আবার।\nজানা গেছে, ৫৩ বছর বয়সী এই মন্ত্রী তার নিজেরই বিধানসভা, বোকারো জেলার দুমরি এলাকার নাবাডি হতে সরকারি ইন্টার-কলেজ দেবী মাহাতো মহাবিদ্যালয়ে আর্টস নিয়ে ভর্তিও হয়েছেন৷\nভর্তি হওয়ার পর জগন্নাথ জানিয়েছেন, এবার তিনি মন দিয়ে পড়াশোনাও করবেন। সেই সঙ্গে রাজ্যের শিক্ষাব্যবস্থাকেও আরও মজবুত করার চেষ্টা করবেন।\n১৯৯৫ সালে চন্দ্রপুরার নেহেরু স্কুল হতে সেকেন্ড ডিভিশনে মাধ্যমিক পাশ করেন জগন্নাথ মাহাতো। তারপর লেখাপড়া করেননি তিনি।\nতবে এতোদিন পরে কেনো এই সিদ্ধান্ত? জগন্নাথ বলেন, ‘আমি যেদিন শিক্ষামন্ত্রীর পদে শপথ নিই, অনেকেই তখন বলেছিলেন যে, একজন ক্লাস ১০ পাশ মানুষ রাজ্যের শিক্ষার অগ্রগতি নিয়ে কী কাজ করবেন৷\nসেই সমস্ত মানুষদের জবাব দেওয়ার জন্যই আমি আবার ভর্তি হয়েছি পড়াশোনা করতে। পড়াশোনার কোনো বয়স হয় না। আমি ভালো রেজাল্ট করে তা দেখিয়ে দেবো।\nশুধু তাই নয়, নিজে ক্লাস টেনের বিদ্যা নিয়ে কীভাবে রাজ্যের শিক্ষা দফতর সামলাবেন, সে প্রশ্নেরও মুখে তাকে বারবারই পড়তে হয়েছে নানা সময়। তাই সব ভুলে গিয়ে পড়াশোনাটা আবার নতুন করে করবেন বলে ঠিক করেছেন তিনি।\nadmitted to the eleventh gradeEducation Ministersurvive the criticismএকাদশ শ্রেণীতে ভর্তিশিক্ষামন্ত্রীসমালোচনা হতে বাঁচতে


Reactions from various physicians and experts on removal of the word 'Fair' from fairness cream - Anandabazar\nReactions from various physicians and experts on removal of the word 'Fair' from fairness cream\n২৭ জুন, ২০২০, ০৩:০৬:৩৮\nশেষ আপডেট: ২৭ জুন, ২০২০, ১০:৫৬:৩৭\nকালোও সুন্দর, তবে তার কালো-হরিণ চোখ থাকলেই!\nজ্ঞানগম্যি হওয়ার পর থেকেই প্রতিমা তার গায়ের রং নিয়ে কত কথাই শুনে এসেছে। ‘অন্ধকারে দাঁড়ালে দেখা যায় না’, ‘ঠিক যেন দাঁড়কাক’— গায়ে জ্বালা-ধরানো এ রকম সব মন্তব্য উড়ে আসত তার দিকে! কাটা-কাটা নাক-চোখ আর মাথায় এক ঢাল চুলের জন্য কেউ তার রূপের প্রশংসা করলেও সেই স্তুতি অনেক সময়েই ‘কালো কিন্তু সুন্দর’ বাক্যবন্ধের আড়ালেই ঢাকা পড়ে যেত। ‘কালো’ ও ‘সুন্দর’— এই শব্দ দু’টো জুড়তে কেন ‘কিন্তু’র প্রয়োজন, সেই প্রশ্ন প্রতিমার মনে ঘুরপাক খেলেও উত্তর খোঁজার বিশেষ চেষ্টা সে করেনি কখনও। তার পরে ‘পাত্র চাই’ বিজ্ঞাপনে যখন তার সম্পর্কে লেখা হল ‘উজ্জ্বল শ্যামবর্ণা’, খুব একচোট হেসেছিল প্রতিমা। সে ‘উজ্জ্বল’ হল কবে, মাকে জিজ্ঞাসা করায় তিনিও ব্যঙ্গ করতে ছাড়েননি, ‘‘মিশমিশে কালো লিখলে কি আর কেউ শখ করে তোর সঙ্গে সম্বন্ধ করতে আসবে! বিজ্ঞাপনে ওই সব লিখতে হয়।’’ বিজ্ঞাপনের ভাষা পাল্টাল না। বরং মাসকাবারির ফর্দে ফর্সা হওয়ার ক্রিমের সংখ্যা বেড়ে গেল।\nশ্বেতাঙ্গ পুলিশের পায়ের চাপে কৃষ্ণাঙ্গ মার্কিন যুবক জর্জ ফ্লয়েডের মৃত্যুর খবরে যখন সারা পৃথিবী উত্তাল, মার্কিন মুলুকেই বছর সাতেক আগে শুরু হওয়া ‘ব্ল্যাক লাইভস ম্যাটার’ আন্দোলনের পালে যখন নতুন হাওয়া লেগেছে, তখন প্রশ্ন ওঠে, আন্দোলন-প্রিয় বাঙালির মনে সৌন্দর্যের সংজ্ঞা কি আদৌ পাল্টেছে? না কি প্রতিমার মতো অসংখ্য বাঙালি মেয়ের মনে এখনও ঘুরপাক খায় ওই প্রশ্নটা— ‘কালো’ আর ‘ভাল’কে জুড়তে ‘কিন্তু’ ব্যবহার করতে হবে কেন?\n‘হিন্দুস্তান ইউনিলিভার লিমিটেড’ জানিয়েছে, তাদের ফর্সা হওয়ার ক্রিমের নাম পাল্টাচ্ছে। ‘ফেয়ার’ হটিয়ে দিয়ে কোনও ‘বর্ণ’-গন্ধহীন শব্দ রাখতে চায় ব্র্যান্ডটি। যাদবপুর বিশ্ববিদ্যালয়ের শিক্ষিকা ঈপ্সিতা হালদার মনে করেন, ‘‘নাম বদলটা খুব জরুরি পদক্ষেপ। কিন্তু এটুকুই কি যথেষ্ট? স্মিতা পাটিল থেকে নন্দিতা দাস, এঁদের গায়ে আমরা সহজেই একটা ‘অন্য ধরনের সৌন্দর্যের’ তকমা এঁটে দিই। যেন কালোও সুন্দর, কিন্তু যদি তার কালো-হরিণ চোখ থাকে, তবেই।’’ তবে ফিনান্সিয়াল মার্কেটিংয়ে অভিজ্ঞতাসম্পন্ন শম্পা চক্রবর্তীর মতে, এই নাম পাল্টানোর পদক্ষেপ সংস্থাটির পক্ষে যথেষ্ট ঝুঁকিপূর্ণ। কারণ সমীক্ষা বলছে, অনেকেই ‘ফর্সা’ শব্দটি দেখে ক্রিম কেনেন। ফলে এ ক্ষেত্রে এই ক্রিমের বিক্রি কমে যেতে পারে।\nফর্সা হওয়ার কিছু ক্রিম যে চামড়ার মারাত্মক ক্ষতি করতে পারে, তা বারবার বলেন চিকিৎসকেরা। ডায়মন্ড হারবার মেডিক্যাল কলেজের চর্ম বিভাগের প্রধান চিকিৎসক মহিমাঞ্জন সাহার কথায়, ‘‘এটা একটা সামাজিক ব্যাধি। ফর্সা হতে চেয়ে আমাদের হাসপাতালে দিনে ১৫-২০ জন কমবয়সি মেয়ে আসেন। তাঁদের বোঝাতে পারি না যে, ক্রিম মেখে ফর্সা হওয়া যায় না।’’\nএকই সতর্কবার্তা বিসি রায় শিশু হাসপাতালের চর্মরোগ বিভাগীয় প্রধান নীলেন্দু শর্মার গলায়। বললেন, ‘‘পৃথিবী জুড়ে কোটি কোটি টাকার ব্যবসা করে এই সব সংস্থা। বড় বড় সংস্থার তৈরি পণ্যে উপাদান লেখা থাকলেও বাজারে হাজার হাজার সংস্থা ও তাদের অসংখ্য ক্রিম রয়েছে। যার উপাদান সম্পর্কে আমরা কিছুই জানি না।’’ চিকিৎসকেরা সতর্ক করলেও উজ্জ্বল ত্বকের মোহে সেই বিপদের কথা ভুলে যান অনেকেই।\nবিপণন জগতের সঙ্গে দীর্ঘদিন ধরে যুক্ত অমিতাভ সিনহার কথায়, ‘‘গায়ের ফর্সা রং নিয়ে এই মাতামাতি আমাদের সংস্কৃতির মধ্যে ঢুকে গিয়েছে। এটা ঔপনিবেশিকতার উত্তরাধিকার! অনেক বিজ্ঞাপনে দেখানো হয়, গায়ের রং পাল্টে গেলে জীবনটাই বদলে যাবে। এই ধরনের বিজ্ঞাপনের পিছনে যে মানসিকতা রয়েছে, তারও পরিবর্তন প্রয়োজন।’’\nপরিবর্তন যে প্রয়োজন, মানছেন অনেকেই। পাল্টে ফেলার পথে হেঁটেই ম্যাট্রিমনিয়াল ওয়েবসাইট ‘শাদি ডট কম’ জানিয়েছে, পাত্র-পাত্রীর গায়ের রং উল্লেখ করার যে আলাদা ‘ফিল্টার’ ছিল, তা বন্ধ করছে তারা।\n‘উজ্জ্বল শ্যামবর্ণা’র মা-বাবারা শুনছেন তো?\nপ্রতিবাদের ভয়ে কালোয় ‘আতঙ্ক’


পরিস্থিতি ঘোলাটে করতে চাচ্ছে বিএনপি - Gbangla Tv পরিস্থিতি ঘোলাটে করতে চাচ্ছে বিএনপি - Gbangla Tv https://channelgbangla.com\nপরিস্থিতি ঘোলাটে করতে চাচ্ছে বিএনপি\nবাংলাদেশ আওয়ামী লীগের যুগ্ম সাধারণ সম্পাদক ও শিক্ষামন্ত্রী ডা. দীপু মনি বলেছেন, শেখ হাসিনা সরকার শিক্ষাবান্ধব সরকার। আমাদের অগ্রযাত্রা অব্যাহত রয়েছে। যারা জাতীয় নির্বাচনকে সামনে রেখে রাজনীতিতে এবং শিক্ষাঙ্গনে অরাজকতা ও বিশৃঙ্খলা সৃষ্টি করতে চায়, তাদের এ ধরনের অভিপ্রায় কোনটাই বাস্তবায়িত হবে না।\nরোববার দুপুরে চাঁদপুর শহরের বাবুরহাট উচ্চ বিদ্যালয় ও কলেজের বার্ষিক ক্রীড়া প্রতিযোগিতার অনুষ্ঠানে যোগ দিতে গিয়ে সাংবাদিকদের প্রশ্নের জবাবে তিনি এসব কথা বলেন।\nশিক্ষামন্ত্রী বলেন, বাংলাদেশের মানুষ শান্তি চায়। শেখ হাসিনার নেতৃত্বে এদেশ শান্তিতে এগিয়ে চলছে বলে উন্নয়ন হচ্ছে। মানুষের জীবন মান উন্নয়ন হচ্ছে। তাই যারা একসময় এদেশে দুঃশাসন চালিয়েছে, সেসব অপশক্তি আবারো মাথাচাড়া দিয়ে ওঠার চেষ্টা করছে। নির্বাচনকে সামনে রেখে পরিস্থিতি ঘোলাটে করে তাদের অন্যায় কিছু সুবিধা আদায়ের চেষ্টা করছে। তাদের সেই ধরনের অপচেষ্টা নিশ্চয়ই সফল হবে না।\nতিনি বলেন, বিএনপি সবসময় তাদের অপরাজনীতি দিয়ে শিক্ষাঙ্গনকে উচ্ছৃঙ্খল-বিশৃঙ্খল এবং রক্তাক্ত করতে অতীতে যেভাবে অপচেষ্টা চালিয়েছে, এখনো সেই অপচেষ্টা চালাচ্ছে। নিশ্চয়ই বাংলাদেশের মানুষ সচেতন এবং ছাত্র সমাজ সেটিকে প্রতিহত করবে।\nচাঁদপুরের পুলিশ সুপার মো. মিলন মাহমুদ, জেলা আওয়ামী লীগ সহ-সভাপতি ডা. জে আর ওয়াদুদ টিপু, সদর উপজেলা পরিষদ চেয়ারম্যান নুরুল ইসলাম নাজিম দেওয়ান, সদর উপজেলা আওয়ামী লীগ সাধারণ সম্পাদক আলী এরশাদ মিজি, জেলা মহিলা আওয়ামী লীগ সভাপতি অধ্যাপিকা মাসুদা নুরসহ স্থানীয় আওয়ামী লীগ নেতারা এ সময় উপস্থিত ছিলেন।


আট আসামির ১৭৫ বিঘা জমিতে চাষাবাদে নিষেধাজ্ঞা! Dhakatimes24\nআট আসামির ১৭৫ বিঘা জমিতে চাষাবাদে নিষেধাজ্ঞা!\n| প্রকাশিত : ২৫ সেপ্টেম্বর ২০১৯, ০৮:৫১\nনাটোরের সিংড়ায় জমি নিয়ে সংঘর্ষে আলমগীর হোসেন নামে একজন নিহত হন প্রায় আট মাস আগে। তিনি স্থানীয় ইউপি সদস্য কামাল হোসেনের ভাই। এই ঘটনায় দায়ের করা মামলায় আসামি করা হয় আটজনকে। আসামিরা আদালত থেকে জামিন পেয়ে বেরিয়ে এলেও তাদের ফিরতে দেয়া হচ্ছে না বাড়িঘরে। এছাড়া স্থানীয় গ্রামপ্রধানদের নির্দেশের নামে প্রকাশ্যে ঘোষণা দিয়ে আট পরিবারের প্রায় ১৭৫ বিঘা জমির চাষাবাদ বন্ধ করে দেয়া হয়।\nডাহিয়া ইউনিয়নের ৫নং ইউপি সদস্য কামাল হোসেন বলছেন, গ্রামবাসীর সঙ্গে ওই পরিবারগুলোর আপস হচ্ছে না। তাই গ্রামপ্রধানদের নির্দেশ পেয়ে তারা নিজেরাই জমি চাষ বন্ধ রেখেছেন। এটা কি আইনে পড়ে কি না এমন প্রশ্নের জবাবে তিনি বলেন, ‘এটা আইনের কথা না। আইন কিন্তু আমার-আপনার মতো লোক দ্বারাই সৃষ্টি হয়। এটা একটা সমাজ, এই সমাজকে মেইনটেইন করে চলতে হবে। সমাজের বাহিরে তো কেউ না। এখানে দশ ঘর মানুষ একদিকে আর সত্তর ঘর মানুষ একদিনে। তাই গ্রামপ্রধানদের নির্দেশই আইন।’\nসূত্রে জানা যায়, দীর্ঘদিন ধরে সিংড়ার বাঁশবাড়িয়া গ্রামের ইউপি মেম্বার কামাল হোসেনের সঙ্গে মৃত তমিজ উদ্দিনের ছয় ছেলের জমি নিয়ে বিরোধ চলে আসছিল। এরই জের ধরে চলতি বছরের ১৮ জানুয়ারি দুই পক্ষের মধ্যে সংঘর্ষে কামাল হোসেনের বড়ভাই আলমগীর হোসেন নিহত হন।\nএরপর তমিজ উদ্দিন ও রইচ উদ্দিনের পাঁচ ছেলের বাড়িঘরে লুটপাট করে তাদের গ্রামছাড়া করেন ইউপি মেম্বার ও তাদের সমর্থকরা। আলমগীর হত্যা মামলায় অভিযুক্ত তমিজ উদ্দিনের ছয় ছেলে জামিনে বেরিয়ে এলেও তাদের এলাকায় ঢুকতে দেননি ইউপি মেম্বারের সমর্থকরা।\nস্থানীয় গ্রামপ্রধান মিজানুর রহমান ঢাকা টাইমসকে বলেন, হত্যার ঘটনায় নয় বরং কবরস্থানের একটি জমি নিয়ে বিরোধে ওই কৃষকদের জমিতে চাষাবাদ করতে দেয়া হচ্ছে না। আর এটা কারও একক সিদ্ধান্ত নয়। স্থানীয় সমাজপ্রধানরা বসে এই সিদ্ধান্ত দিয়েছেন।\nঅন্যের বাড়িতে আশ্রয় নেওয়া ক্ষতিগ্রস্ত কৃষক আনিছুর রহমান ঢাকা টাইমসকে বলেন, ‘একটি হত্যাকা-কে কেন্দ্র করে আট মাস ধরে পাঁচ পরিবার গ্রামছাড়া। আর মেম্বার কামাল হোসেনের নেতৃত্বে চালানো হয়েছে ওই বাড়ি-ঘরে লুটপাট। গত দুই মৌসুম ধরে অনাবাদি রয়েছে প্রায় ১৭৫ বিঘা ধানি জমি। লুটে নেয়া হয়েছে ১৫টি শ্যালো মেশিন, মোটর ও পুকুরের মাছ।’\nক্ষতিগ্রস্ত কৃষক লাবু মিয়ার স্ত্রী শাহানাজ বেগম ঢাকা টাইমসকে বলেন, ‘কামাল মেম্বারের তা-বে এলাকার কেউ কথা বলার সাহস পায় না। আমাদের ছেলে-মেয়ে ও পরিবারের লোকদের একঘরে করে রাখা হয়েছে। আমরা এখন খেয়ে না খেয়ে কোনোরকম বেঁচে আছি।’\nআট মাস ধরে জমিতে ধান চাষ করতে না পেরে গত ২৭ আগস্ট প্রশাসনের সহযোগিতা চেয়েছেন আলমগীর হত্যা মামলার আসামি ও ত্রিমোহনী ডিগ্রি কলেজের অধ্যাপক আব্দুস সালাম। তিনি সিংড়া উপজেলা নির্বাহী কর্মকর্তা ও পুলিশ সুপারসহ বিভিন্ন দপ্তরে আবেদন করেন। কিন্তু আবেদনের একমাস পেরিয়ে গেলেও প্রশাসন কোনো ব্যবস্থা নেয়নি।\nএবিষয়ে সিংড়া থানার ভারপ্রাপ্ত কর্মকর্তা (ওসি) মনিরুল ইসলাম ঢাকা টাইমসকে বলেন, ‘জমিজমা নিয়ে দুই পক্ষের মধ্যে একটা সংঘর্ষ হয় এবং সেখানে একজন নিহত হয়। এ ঘটনায় থানায় একটি মামলা রয়েছে।’ তবে কৃষকরা জমিতে যেতে পারছে না বিষয়টি সম্পর্কে তিনি অবগত নন।\nউপজেলা নির্বাহী কর্মকর্তা সুশান্ত কুমার মাহাতো ঢাকা টাইমসকে বলেন, ‘আবেদনটি আমার নজরে আসেনি। কোনো জমি অনাবাদি থাকবে এটা কোনোভাবেই মেনে নেয়া যায় না। আর এখানে প্রাথমিকভাবে জানতে পারলাম একজন ইউপি মেম্বার জড়িত। তিনি স্থানীয় সরকারের একটা অংশ। আমার রাষ্ট্রের উৎপাদন নষ্ট করে একজন জনপ্রতিনিধি সহযোগিতা না করে সেখানে উল্টো জনগণকে আরও উসকে দিচ্ছেন।’ তিনি দ্রুত ব্যবস্থা নেবেন বলে জানান।


হঠাৎ বুবলী উধাও, তার ফেসবুকে ভাসছে শিশুর ছবি!দেশ নিউজ\nহঠাৎ বুবলী উধাও, তার ফেসবুকে ভাসছে শিশুর ছবি!\nঢাকাইয়া চলচ্চিত্রের জনপ্রিয় অভিনেত্রী শবনম বুবলী। শাকিব খানের সঙ্গে অভিনয়ে করে দর্শকপ্রিয়তা পান তিনি। ক্যারিয়ারে যখন বসন্তের বাতাস বইছে, ঠিক তখনই খুঁজে পাওয়া যাচ্ছে না তাকে। হঠাৎই যেন উধাও হয়ে গেছেন তিনি! এছাড়া বুবলীর মুঠোফোনেও তাকে পাওয়া যায়নি।\nদীর্ঘদিন আড়ালে থাকা এই নায়িকার ভেরিফায়েড ফেসবুক পেজে এখন শোভা পাচ্ছে এক শিশুর ছবি। তবে এই ছবি পোস্ট করার পেছনেও কারণ রয়েছে। ছবিটির সঙ্গে সচেতনতামূলক একটি পোস্ট দিয়েছেন বুবলী। এই পোস্টে ‘ইরা’ নামে এক শিশুর গল্প বলেছেন বুবলী। এতে তিনি বোঝাতে চেয়েছেন শিশুদের আনন্দ দেয়ার জন্য আকাশে তুলে ছেড়ে দিলে ভ’য়ং’কর বি’পদ ডেকে আনতে পারেন।\nবুবলী সংগৃহীত এই পোস্টে লিখেছেন- বাচ্চাদের আকাশে তুলে আবার কোলে নিয়ে আমরা অনেক আনন্দ পাই। বাচ্চারাও পায়। কিন্তু বাচ্চাদের শরীরের অঙ্গ প্রত্যঙ্গ ম্যাচিউর হতে অনেকদিন সময় লাগে। খুব সহজেই সেগুলো আঘা’তপ্রাপ্ত হতে পারে। হাত ফসকে পড়ে গিয়েও ঘটতে পারে বড় ধরনের দুর্ঘটনা। ইরাকে যখন বারবার উপরে তোলা হচ্ছিল, তখন গ্রাভিটির এগেইনস্টে তাকে বারবার উপরে তোলায় তার মস্তিষ্কের সঙ্গে মাথার খুলির হাড্ডির বারবার ধা’ক্কা লাগছিল।\nশিশুর মস্তিষ্ক ও হাড্ডি দুটোই নরম। বিষয়টি উল্লেখ করে লিখেন, যেহেতু শিশুর মস্তিষ্কটাও নরম আর মাথার হাড্ডিটাও নরম তাই হাড্ডির সঙ্গে বারবার ধা’ক্কা লেগে তার মস্তিষ্কের ধমনী ছি’ড়ে যায়। ধমনী শিরাতে র’ক্ত চলাচল করে। মস্তিষ্কের ধমনী ছিড়ে র’ক্তক্ষ”রণ শুরু হয় মাথার ভেতরে। র’ক্তে থাকে গ্লুকোজ। গ্লুকোজ না পেলে মস্তিষ্ক ৪-৫ মিনিটের ভেতর মা’রা যায়। সাথে জীবন্ত মানুষটাও। রক্ত সব ধমনী দিয়ে বের হয়ে আল্টিমেটলি মস্তিষ্ক ডেথ হয় ছোট্ট ইরার। তাই এসব ব্যাপারে জানুন, সতর্ক হোন, নিজে বাঁচুন, আপনার প্রিয়জনকেও বাঁচান।\nঅন্তঃস’ত্ত্বা অনেক নারীই তাদের ফেসবুক প্রোফাইলে বা পোস্টে শিশুদের ছবি পোস্ট করেন। আবার শিশুদের নিয়ে সচেতনতামূলক পোস্ট করে থাকেন। বুবলীর ক্ষেত্রেও এমনটা হয়েছে কি না তা নিয়ে প্রশ্ন তুলেছেন চলচ্চিত্র সংশ্লিষ্টরা!\nতবে বুবলী বিভিন্ন সময় জানিয়েছেন, বিয়ে করলে ঢাকঢোল পিটিয়ে সবাইকে জানিয়ে করবেন। প্রায় এক বছর ধরে বুবলী চলচ্চিত্রাঙ্গন থেকে দূরে রয়েছেন। এমনকি চলচ্চিত্র সংশ্লিষ্টরাও তার খোঁজও জানেন না। এদিকে বুবলীর মোবাইল ফোনে যোগাযোগ করা হলে তা বন্ধ পাওয়া যায়।\nএ ঘটনাকে কেন্দ্র করে চিত্রপুরীর অনেকেই অপু বিশ্বাসের উদাহরণ টানছেন। দীর্ঘ দিন অজ্ঞাতবাসের পর হঠাৎ সন্তান কোলে নিয়ে ক্যামেরার সামনে এসেছিলেন অপু বিশ্বাস। নানা মুনি নানা মত দিলেও সত্যটা এখনো আড়ালে। আর এজন্য অপেক্ষা ছাড়া বিকল্প কিছু নেই!\nসর্বশেষ তড়িগড়ি করে ‘ক্যাসিনো’ সিনেমার শুটিং শেষ করেন এই বুবলী। তার অংশের শুটিং, ডাবিং শেষ করেছেন। কিন্তু এখনো অন্যান্য শিল্পীদের ডাবিং বাকি আছে। খুব শিগগির ডাবিং শেষ করবেন বলে জানিয়েছেন নির্মাতা।\nবাবার চিকিৎসার জন্য ভ্যান চালায় চতুর্থ শ্রেণির ছাত্রী


নাটোর-১ অাসনে নৌকার মাঝি কে?\nHome সারাবাংলা নাটোর-১ অাসনে নৌকার মাঝি কে?\nসজিবুল ইসলাম হৃদয়: নাটোর-১ (লালপুর-বাগাতিপাড়া) অাসনে কে হবেন নৌকার মাঝি? নাটোর-১ ( লালপুর -বাগাতিপাড়া ) আসনে আওয়ামী লীগের দুই জনকে মনোনয়ন দেওয়া হয়েছে । এই আসনে আওয়ামী লীগের মনোনয়ন পায় নাটোর জেলা আওয়ামী লীগের সাংগাঠনিক সম্পাদক ও জেলা ছাত্রলীগের সাবেক সভাপতি শহিদুল ইসলাম বকুল। কিন্তু হঠাৎ করেই গত ২৭ নভেম্বর লে. কর্ণেল (অবঃ)রমজান আলীকে মনোনয়ন দেয় আওয়ামীলীগ। দুইজন প্রার্থীই সহকারী রিটার্নিং অফিসারের কাছে মনোনয়ন পত্র জমা দেন।\nইতিমধ্যে নাটোর-১ (লালপুর-বাগাতিপাড়া) আসন থেকে মনোনয়ন পত্র বৈধ্য হয়েছে ২ জনেরই। রোববার (২ ডিসেম্বর) সকালে নাটোর জেলা প্রশাসকের কনফারেন্স রুমে যাচাই বাছাই এ রিটার্নিং কর্মকর্তা এবং জেলা প্রশাসক মোহাম্মাদ শাহরিয়াজ তাদের মনোনয়নপত্র বৈধ্য ঘোষনা করেন।\nদলীয় সূত্রে জানা যায়, মনোনয়ন ঘোষণার বহু আগে থেকেই সার্বক্ষনিক মাঠে থেকে সভা, সমাবেশ, উঠান বৈঠক করে আসছিলেন শহিদুল ইমলাম বকুল। তিনি বাগাতিপাড়া লালপুর এলাকায় একটি জনপ্রিয় মুখ। তরুণ নেতা হিসেবে রাজনীতিতে তার রয়েছে বহুল পরিচিতি। মনোনয়ন পাওয়ার পর থেকেই বকুল লালপুর -বাগাতিপাড়া উপজেলায় নির্বাচনী প্রচারণায় ব্যস্ত রয়েছেন। তার সঙ্গে দেখা গেছে অসংখ্য কর্মী সমর্থক। অপরদিকে লে. কর্ণেল (অবঃ)রমজান আলী স্থানীয় রাজনৈতিক কোনো কর্মকান্ডে ছিলেন না, দলীয় নেতাকর্মীদের সাথে খুব বেশি সম্পর্ক নেই। লালপুর বাগাতিপাড়া অঞ্চলে তেমন কোন কর্মী সমর্থক নেই। তারপরো যাকেই মনোনয়ন দেওয়া হোক সেক্ষেত্রে দলীয় সিদ্ধান্ত আমাদের মেনে নিতে হবে।\nএমতাবস্থায়, শেষ সময়ে এখন লালপুর বাগাতিপাড়া বাসীর জনমনে প্রশ্ন কে লড়বেন নৌকা প্রতীক নিয়ে?\nPrevious articleওয়েস্ট ইন্ডিজকে ইনিংস ব্যবধানে হারিয়ে সিরিজ জিতল বাংলাদেশ\nNext articleনগণ্য ইস্যুকে কেন্দ্র করে আমার প্রার্থিতা বাতিল করা হয়েছে: ইমরান


পাকিস্তান ক্রিকেট দলের পরবর্তী প্রধান নির্বাচক আকরাম! - ProthomBarta News : সংবাদে ও সংযোগে আমারাই প্রথম\nপাকিস্তান ক্রিকেট দলের পরবর্তী প্রধান নির্বাচক আকরাম!\nআপডেট টাইম : অক্টোবর, ১৫, ২০২০, ৪:৫০ অপরাহ্ণ\nপ্রথমবার্তা, প্রতিবেদক: গেল বছর সেপ্টেম্বরে পাকিস্তান দলের প্রধান নির্বাচক এবং প্রধান কোচের দায়িত্ব নেন মিসবাহ উল হক। তবে নানা বিতর্কের মুখে এবার প্রধান নির্বাচকের পদ ছেড়ে দেয়ার ঘোষণা দিয়েছেন তিনি। তার স্থলাভিষিক্ত হতে পারেন পাকিস্তানের সাবেক পেসার মোহাম্মদ আকরাম।\nবর্তমানে পেশওয়ার জালমির ক্রিকেট পরিচালকের দায়িত্ব পালন করছেন আকরাম। পিসিবির প্রধান নির্বাহী ওয়াসিম খানের খুবই ঘনিষ্ঠ তিনি। তার চাওয়া ইংল্যান্ডে কাজের অভিজ্ঞতা আছে এমন লোকদের বোর্ডের দায়িত্ব দেয়া।\nআকরাম বর্তমান ইংল্যান্ডে বসবাস করছেন এবং তার ইংল্যান্ডে কাজের অভিজ্ঞতা রয়েছে। মূলত এসব কারণেই প্রধান নির্বাচক পদে মিসবাহর স্থলাভিষিক্ত হওয়ার পথে এগিয়ে আছেন তিনি।\nপাকিস্তান ক্রিকেট বোর্ডের একটি সূত্র, ‘পাকিস্তান ক্রিকেট ডট কমকে’ বলেছে, আকরাম প্রধান নির্বাচকের দায়িত্ব গ্রহণ করতে প্রস্তুত আছেন। তবে তিনি একই সঙ্গে পাকিস্তান সুপার লিগের (পিএসএল) ফ্রাঞ্জাইজিরও দায়িত্ব পালন করে যেতে চান।\nএবার জাতীয় দল নির্বাচনের ক্ষেত্রে পুরনো পদ্ধতিতে ফিরে যাচ্ছে পিসিবি। বর্তমান আঞ্চলিক দলগুলোর কোচদের সমন্বয়ে গঠিত কমিটি জাতীয় দলের জন্য খেলোয়াড় বাছাই করে আসছিল। তবে এবার আর সেই কমিটি থাকছে না। চার অথবা পাঁচ সদস্যের একটি প্যানেল খেলোয়াড় নির্বাচনের দায়িত্ব পালন করবে।\nএর আগে পিসিবি ইংল্যান্ডে বসবাসকারী ও অভিজ্ঞতা সম্পন্ন পাকিস্তানের সাবেক খেলোয়াড়দের হাই পারফর্ম্যান্স দলের দায়িত্ব দিয়েছিল। এই তালিকায় আছেন সাকলাইন মোস্তাক, নাদিম খান, মোহাম্মদ জাহিদ এবং আতিকুজ জামান।


আন্তর্জাতিক সময় পাজামা পরলে পাওয়া যাবে টাকা!\nনিজেদের পাজামা কতটা আরামদায়ক ক্রেতাদের কাছে, সেটাই যাচাই করতে চাইছে 'পু মুয়া'। বুঝে নিতে চাইছে যে আরামের কথা মাথায় রেখে ক’জন তাদের ব্র্যান্ডের পোশাক কিনতে প্রস্তুত।\nতাই 'পু মুয়া' সম্প্রতি বিজ্ঞাপন দিয়ে জানিয়েছে যে, এ কাজে তারা একজন কর্মী নিয়োগ করবে। বিশ্বের যে প্রান্তেই আপনি থাকুন না কেন, নিজের বাড়িতে বসেই এই কাজ করতে পারবেন হেসে-খেলে।\nআবেদন করার আগে একবার জেনে নিন সংস্থার তরফে ঠিক করে দেওয়া কী কী নিয়ম। আপনাকে সোফা বা বিছানায় এক গেলাস ওয়াইন বা এক মগ হট চকোলেট হাতে ঘণ্টার পর ঘণ্টা 'পু মুয়া'-র পাজামা পরে কাটাতে হবে। মাঝে মাঝে হেঁসেলে গিয়ে বানাতে হবে পছন্দের উষ্ণ পানীয়। সব মিলিয়ে সংস্থা আপনাকে দেবে ৬টা পাজামা, সেগুলো ঘুরিয়ে-ফিরিয়ে পরে পরে দেখতে হবে। এবং সেগুলো কতটা আরামদায়ক, সেই রিপোর্ট পেশ করতে হবে 'পু মুয়া'-কে।\n৬টা পাজামা এবং তা পরার জন্য বাড়তি টাকাও! বয়স যা-ই হোক না কেন, ১৮ বছরের উপরে হলেই আপনি এই কাজ পাওয়ার জন্য আবেদন করতে পারেন। তবে হ্যাঁ, খারাপ ব্যাপার একটাই- 'পু মুয়া' কিন্তু লটারির মাধ্যমে একজন কর্মীকে বেছে নেবে।


জলজ ফার্ন থেকে কনটেনারবাহী জাহাজ! | অন্বেষণ | DW | 12.04.2014\nজলজ ফার্ন থেকে কনটেনারবাহী জাহাজ!\nসালভিনিয়া নাটান্স আসলে একটি জলজ ফার্ন, অর্থাৎ ফার্নগাছ৷ পানিতে বাস বলেই হয়তো তার গা-পাতা সব কিছু মোড়া থাকে বাতাসের স্তরে৷ এভাবে কি বড় বড় কনটেনার জাহাজগুলোকেও পানি-প্রতিরোধী বাতাসের স্তরে মুড়ে দেয়া সম্ভব?\nপ্রতিবছর ছ'হাজার কোটি লিটার ভারী তেল বাঁচানো সম্ভব করতে পারে এ ধরণের জলজ ফার্ন\nউদ্ভিদটির উপরিভাগ, অর্থাৎ পৃষ্ঠভাগ এক ধরনের লুপ করা রোঁয়া দিয়ে ঢাকা৷ সেটাই হল বন বিশ্ববিদ্যালয়ের গবেষকদের অনুসন্ধানের বিষয়৷ জলজ শ্যাওলা সালভিনিয়া-র ত্বকের সূক্ষ্ম রোঁয়া নাকি জাহাজের খোলের পানির সঙ্গে ঘর্ষণ কমাতে সাহায্য করবে৷ এর ফলে সারা বিশ্বে কোটি কোটি টন ভারী তেল বাঁচবে, এবং সেই পোড়া তেল থেকে সালফার ডাইঅক্সাইড ও কার্বন ডাই অক্সাইডের নির্গমনও বাঁচানো সম্ভব হবে৷\nএটাও এক ধরণের জলজ ফার্ন\nসালভিনিয়া উদ্ভিদটির বিশেষ ক্ষমতা হলো এই যে, জলের নীচে তার ত্বক জুড়ে থাকে ছোট ছোট বাতাসের কণিকা বা বুদবুদ৷ পদ্মপাতার উপরিভাগের বিশেষ কাঠামো আবিষ্কার করেছিলেন যে বিজ্ঞানী, তিনি হলেন প্রফেসর ভিলহেল্ম বার্টলট৷ বার্টলটের বিবৃতিতে: ‘‘হঠাৎ একদিন আমাদের মাথায় এলো, যে পদ্মপাতার মতো সালভিনিয়ার নিজেকে অমলিন রাখার ক্ষমতা নয়, বরং তার বাতাসের আস্তরণটাই আমাদের কাছে বেশি গুরুত্বপূর্ণ – যদিও আমরা সেটাকে এ যাবৎ একটা পার্শ্বপ্রভাব বলেই গণ্য করে এসেছি৷ তখন আমরা বুঝতে পারলাম, জাহাজ নির্মাতারা ঠিক কী বোঝাতে চাইছেন, যখন তারা আমাদের বলছেন, একটা গোটা জাহাজকে বাতাসের স্তরে মুড়ে দিতে পারলে খুবই ভালো হতো৷ তাহলে জাহাজটা জল কেটে না গিয়ে, বাতাসের উপর দিয়ে ভেসে যেত বলা চলে৷''\nবন বিশ্ববিদ্যালয়ের নেস গবেষণা প্রতিষ্ঠানের অধ্যাপক প্রফেসর বার্টলট ও তাঁর সহযোগীরা জানতে চান, সালভিনিয়া কী করে বুদবুদগুলিকে ধরে রাখে৷ সালভিনিয়া নাটান্স নামধারী জলজ ফার্ন-এর রোঁয়াগুলি দেখা যায় ত্রিমাত্রিক অনুবীক্ষণ যন্ত্রে৷ নেস জীববৈচিত্র্য প্রতিষ্ঠানের পদার্থবিদ মাটিয়াস মাইল বলেন: ‘‘সালভিনিয়ার রোঁয়াগুলো ডিম ফেটানোর যন্ত্রের তারের মতো৷ উদ্ভিদের পাতার উপরিভাগের মতো এই রোঁয়াগুলোও পুরোপুরি মোমের মতো ক্রিস্টাল এবং বাতাসের বুদবুদে ঢাকা৷ শুধু ক্রিস্টালের মাথায় চারটি কালো কোষ আছে, যেখানে পানি আকৃষ্ট হয়ে এক ধরনের মেনিসকাস সৃষ্টি করে, যার ফলে বস্তুত বাতাসের আস্তরণটি আরো স্থিতিশীল হয়৷''\nলুপ করা, পানি-প্রতিরোধী রোম ও পানির মধ্যে একটি বাতাসের স্তর সৃষ্টি হয়৷ লুপের মাথার অংশটি পানিকে আকৃষ্ট করে এবং বলতে কি, বাকি উদ্বিদের সঙ্গে জুড়ে রাখে৷ তার নীচে বাতাসের স্তর সব নড়াচড়া সত্ত্বেও মাসের পর মাস পালাতে পারে না৷\nসালভিনিয়ার স্বাভাবিক, প্রাকৃতিক রোঁয়ার কাঠামোকে ধাতব ও প্রযুক্তিগত সার্ফেস বা পৃষ্ঠভাগের উপর কীভাবে সৃষ্টি করা যায়, সেটাই আবিষ্কার করতে চান বন শহরের গবেষকরা৷\nইতিমধ্যে প্রকৃতির অনুকরণে পানি-প্রতিরোধী পৃষ্ঠভাগ তৈরি করা সম্ভব হয়েছে৷ গবেষকরা জাহাজের মডেলের উপর কৃত্রিম ত্বক বসিয়েছেন, যা বাতাসের স্তরকে ধরে রাখতে সক্ষম৷ মডেল জাহাজের সংক্ষিপ্ত যাত্রায় এই বাতাসের স্তর অক্ষতই থাকে৷ জাহাজের তলাটাও শুকনোই থাকে৷ পানি ঐ বদ্ধ বাতাসের স্তরে ধাক্কা খেয়ে নিজের থেকেই সরে যায়৷ প্রফেসর বার্টলট বলেন:\n‘‘স্বভাবতই পরিকল্পনা হলো, বড় বড় কনটেনার জাহাজগুলোকে এ ভাবে বায়োমেট্রিক, প্রযুক্তিলব্ধ সালভিনিয়া পৃষ্ঠভাগ দিয়ে মুড়ে দেওয়া৷ তার অর্থ, একটি বড় কনটেনার জাহাজের যাত্রাতেও এই বাতাসের স্তরগুলি স্থিরভাবে আটকে থাকবে৷''\nবিশ্বের সবচেয়ে ব্যস্ত খাল\nপণ্য পরিবহনকারী এই জাহাজটি কিল ‘ক্যানাল’ বা খাল দিয়ে যাচ্ছে৷ উত্তর সাগর ছেড়ে জাহাজটি বাল্টিক সাগরের দিকে যাচ্ছে৷ কিল খাল ব্যবহার করার কারণে প্রায় কয়েকশ’ কিলোমিটার পথ কম ব্যবহার করতে হচ্ছে৷ এতে সময় বাঁচছে অনেক৷ কিল খালের দৈর্ঘ্য প্রায় ১০০ কিলোমিটার৷\n১৫০০ বছর আগের স্বপ্ন!\nউত্তর ও বাল্টিক সাগরের মধ্যে যোগাযোগ সহজ করার প্রয়োজনীয়তা প্রথম অনুভূত হয়েছিল আজ থেকে প্রায় ১৫০০ বছর আগে৷ তখন রাস্তা সংক্ষেপ করতে এমনকি, কখনো কখনো ষাঁড় দিয়ে প্রায় জাহাজের আকৃতির বড় বড় নৌকা টেনে নেয়া হতো মাটির উপর দিয়ে! ২৩০ বছর আগে কিল খালটি তৈরি হবার পর থেকে আর ওই কৌশলে সময় বাঁচানোর কথা ভাবতে হয়না৷\nপ্রতি বছর গড়ে অন্তত ৪০ হাজারের মতো জাহাজ এই খাল দিয়ে যাতায়াত করে৷ অর্থাৎ প্রতিদিন গড়ে প্রায় ১০০টি জাহাজ তিন লক্ষ টন পণ্য পরিবহন করে৷ সড়ক পথে এই পরিমাণ পণ্য পরিবহন করতে প্রায় ১৫ হাজার ট্রাকের প্রয়োজন হতো৷\nপণ্য পরিবহণে অত্যন্ত গুরুত্বপূর্ণ হলেও কিল খালের ‘লক’গুলো সংস্কারে নজর দেয়া হচ্ছে না৷ ফলে মাঝেমধ্যেই সমস্যায় পড়তে হচ্ছে জাহাজগুলোকে৷ গত মাসেও এমন এক পরিস্থিতির সৃষ্টি হয়েছিল৷\nমার্চের ঐ ঘটনায় টনক নড়েছে কর্তৃপক্ষের৷ ফলে এখন নতুন করে একটি লক তৈরি করা হবে৷ এতে কয়েকশ’ মিলিয়ন ইউরো খরচ হবে৷\nকিল খালের এখন যা অবস্থা তাতে শুধুমাত্র একটি লক স্থাপন করলেই চলবে না৷ পুরোপুরি আধুনিকায়নেরও প্রয়োজন রয়েছে৷ জার্মান সরকার বিষয়টি বিবেচনা করে দেখছে বলে জানা গেছে৷\nলেখক: ক্লাউস ইয়ানসেন / জেডএইচ\nকৃত্রিম রোঁয়াগুলিকে প্রাকৃতিক রোঁয়াগুলির মতো দেখতে না হলেও, তারা ঠিকই বাতাস ধরে রাখতে পারে – তবে যথেষ্ট সময়ের জন্য নয়৷ মাটিয়াস মাইল বলেন: ‘‘আমরা এই পশমের গোছার মতো দেখতে পৃষ্ঠভাগটিকে পানিপ্রতিরোধী করে তুলি৷ কিন্তু এখানে এখনও যেটা নেই, সেটা হলো গোটা কাঠামোর উপরের দিকে পানি আকর্ষণকারী অংশটি, যা বাতাসের স্তরটিকে স্থিতিশীল রাখতে একটি বিশেষ ভূমিকা পালন করে৷''\nএকটি কৃত্রিম পৃষ্ঠভাগ, যার কল্যাণে বড় বড় তেলের জাহাজ কিংবা কনটেনারবাহী জাহাজ বাতাসের উপর দিয়ে ভেসে বেড়াতে পারবে, তার অর্থনৈতিক এবং পরিবেশমূলক সুবিধা হবে অসীম৷ প্রফেসর বার্টলটের মতে: ‘‘কনটেনার জাহাজগুলোকে এ দিয়ে মুড়ে দিতে পারলে পানিতে জাহাজের ঘর্ষণ কমবে অন্তত দশ শতাংশ, এমনকি হয়ত ৩০ শতাংশের বেশি৷''\nএভাবে পৃথিবী জুড়ে জাহাজ চলাচলে প্রতিবছর ছ'হাজার কোটি লিটার ভারী তেল বাঁচানো সম্ভব হবে – এবং সেই সঙ্গে কমবে পরিবেশ দূষণ৷\nহামবুর্গের অভিনব জার্মান শুল্ক মিউজিয়াম\nগ্রীষ্মের ছুটিতে জার্মানির লাখ লাখ মানুষ বেড়াতে বের হন দেশ-বিদেশে৷ দেশে ফেরার সময় সীমান্তে দেখা হয় শুল্ক কর্মীদের সঙ্গে৷ তবে এই সব কর্মী শুধু ভ্রমণকারীদের মালপত্র নিয়ন্ত্রণই করেন না, তাঁদের আরো অনেক কাজকর্ম করতে হয়৷ (06.08.2013)\nপ্রফেসর বার্টলটের কিছু গুরুত্বপূর্ণ রচনা\nকি-ওয়ার্ডস জলজ, ফার্ন, কনটেনার, জাহাজ, জার্মানি, উদ্ভিদ, কচুরিপানা, পদ্মপাতা